- Kako je u pitanju najvažniji sporazum o slobodnoj trgovini koji je Republika Srbija zaključila u prethodnom periodu, naročito zbog činjenice da on znači proširenje liste roba koje se izvoze bez naplate carina, kao i da su priključene još dve države, njegova primena značajno će podići izvoz srpske robe na tržište EAEU, i na taj način doprineti daljem jačanju izvoznih potencijala Srbije kao i ukupnom ekonomskom razvoju - ocenila je ministarka Matić.\nNapomenula je da će ovim sporazumom biti omogućen pristup tržištu od preko 180 miliona ljudi za oko 99 odsto roba iz Carinske tarife bez naplate carine i dodala da je na privrednicima da te pogodnosti iskoriste.\nMinistarka trgovine je podsetila da je novim Sporazumom zadržan visoki stepen liberalizacije trgovine koji se primenjuje prema važećim bilateralnim sporazumima o slobodnoj trgovini Srbije sa Ruskom Federacijom, Belorusijom i Kazahstanom.\nMatić je naglasila da je takav trgovinski režim proširen na još dve države - Jermeniju i Kirgisku Republiku, kao i da je Srbija izdejstvovala dodatnu liberalizaciju za izvoz u EAEU.\n- Sporazumom o slobodnoj trgovini Srbija zadržava izuzetno povlašćen izvoz koji ima na rusko tržište, što je bio jedan od glavnih ciljeva pregovora, budući da se oko 90 odsto ukupne trgovinske razmene Srbije sa zemljama EAEU odnosi na Rusku Federaciju - rekla je ministarka Matić.\nPOTROŠIMO 1,7 MILIJARDI DINARA DNEVNO Sve zastupljenije bezgotovinsko plaćanje\nIstakla je da Sporazum nije koristan samo za naše privrednike i izvoznike koji posluju sa zemljama EAEU, već je i podsticajan za dolazak stranih investitora, posebno onih izvozno orijentisanih iz proizvodnih delatnosti.\nSlobodna trgovina sporazum Roba


Srijeda, 24. januar 2018. 22:56\nU hotelu „Europe“ u Sarajevu danas je održan seminar o zahtjevima iz finansijskih kriterija u postupku licenciranja klubova NS/FS BiH za sezonu 2018/19.\nSeminaru su prisustvovali predstavnici svih klubova Premijer lige BiH (direktori, sekretari i finansijski službenici), te ovlašteni revizori koji će vršiti reviziju finansijskih izvještaja u klubovima u nastupajućoj sezoni.\nEksperti administracije za licenciranje klubova su učesnicima pojasnili zahtjeve iz obaveznih finansijskih kriterija, te predstavili primjere iz prethodnih sezona u postupku licenciranja. Skupu su se obratili i revizori u smislu tehničkih pojedinosti u obavljanju revizija finansijskih izvještaja u klubovima.\nSeminar je protekao pod stručnim vodstvom administracije za licenciranje klubova uz prezentacije i obraćanje šefa odjela za licenciranje NS/FS BiH, Nijaza Merdanovića i višeg stručnog saradnika za licenciranje Lejle Krajnc. U radu seminara su aktivno učestvovali i sekretar Izvršnog odbora NS/FS BIH Nihad Hodžić i Izvršni direktor Sektora za administraciju Adnan Džemidžić.\nPrezentaciju zahtjeva iz finansijskog kriterija, koji je jedan najvažnijih u postupku licenciranja, kao i obaveza klubova je prezentovao ekspert za finansijske kriterije Kenan Kapetanović (revizorsko društvo „Revik'“ d.o.o. Sarajevo).\nNaglašeno je da su ciljevi Saveza i nogometnih klubova unapređenje svih aspekata poslovanja, posebno finansijskog, uz dosljednu primjenu Pravilnika o licenciranju i ostalih propisa koji se odnose na ovu oblast, te maksimalno poštivanje i provođenje svih obaveza na relaciji klubovi-igrači-uposlenici.


Putin: Kurdi dali ogroman doprinos uspehu u Siriji - 29.11.2019, Sputnik Srbija\nPutin: Kurdi dali ogroman doprinos uspehu u Siriji\nPredsednik Rusije Vladimir Putin je izjavio da je u Siriji uspeh postignut, pored ostalog, zahvaljujući podršci kurdskog naroda. 29.11.2019, Sputnik Srbija\n17:48 29.11.2019 (Osveženo: 17:56 29.11.2019)\nPredsednik Rusije Vladimir Putin je izjavio da je u Siriji uspeh postignut, pored ostalog, zahvaljujući podršci kurdskog naroda.\n„Želim da naglasim da smo, u istorijskom smislu, uvek imali veoma dobre odnose sa kurdskim narodom. I ne samo to, ono što smo sada uspeli da postignemo na granici Sirije i Turske, to se takođe čini uz podršku Kurda i u njihovom interesu. Oni to razumeju, u kurdskim naseljima naša vojna policija nailazi na veoma dobar odnos. Zbog toga što ljudi vide i razumeju da je ruska armija došla da ih zaštiti. To je očigledna činjenica“, rekao je Putin na sednici Saveta za međunacionalne odnose u ruskom gradu Naljčiku.\n© AP Photo / Jake SimkinKurdski borci - arhivska fotografija\nKurdski borci - arhivska fotografija\nMinistar spoljnih poslova Sergej Lavrov izjavio je pre nekoliko dana da je Ankara uverila Moskvu da neće nastavljati vojnu operaciju u Siriji. Lavrov je dodao da je povlačenje kurdskih oružanih grupa na severu Sirije gotovo završeno, ali je moguće da su ostala određena područja u kojima su još prisutni. On je dodao da će, ukoliko je to tako, povlačenje kurdskih snaga biti dovršeno.\nLavrov je objasnio da Rusija i predstavnici Kurda razgovaraju „pre svega u kontekstu realizacije rusko-turskog memoranduma, koji podrazumeva povlačenje jedinice Sirijskih demokratskih snaga zajedno s naoružanjem na 30 km od tursko-sirijske granice“. Lavrov je podsetio da je taj dogovor odobrio i predsednik Sirije Bašar Asad i rukovodioci Sirijskih demokratskih snaga.\nMeđunacionalni odnosi — prioritet za Rusiju\nTokom sednice Saveta za međunacionalne odnose u Naljčiku Vladimir Putin je, takođe, naglasio da za mnogonacionalnu zemlju poput Rusije nema važnijeg pitanja od međunacionalnih odnosa.\n„U zemlji sa tako složenim etničkim i religioznim sastavom kao što je Rusija nema važnijeg pitanja od pitanja međunacionalnih odnosa. Prosto nema. Ako želimo da postignemo jedinstvo ruske nacije, mi smo, naravno, dužni da se bavimo tim pitanjem stalno i to ćemo činiti“, rekao je Putin.


Umetnički nagradni konkurs „Evropa je ovde 2021“ (rok: 12.3.2021) : Inkluzija\nDelegacija Evropske unije u Republici Srbiji raspisala je tematski, umetnički konkurs za dostavljanje predloga angažovanih i interaktivnih umetničkih instalacija na temu „Evropa je ovde 2021”. Ovaj umetnički nagradni konkurs, kao i tri najbolja predloga, deo je kampanje koju sprovodi Delegacija Evropske unije u Srbiji povodom obeležavanja Dana Evrope u maju 2021. godine.\nUmetnički konkurs ima za cilj da pruži podršku mladim i talentovanim umetnicima, da promoviše njihov autorski rad i evropske vrednosti.\nTri predloga koja će stručni žiri odabrati biće izložena u javnom prostoru u Beogradu, Nišu i Novom Sadu na Dan Evrope, počevši od 8. ili 9. maja 2021. godine do kraja maja 2021, u okviru manifestacije obeležavanja Dana Evrope u Srbiji koju organizuje Delegacija Evropske unije u Republici Srbiji.\nDetaljna pravila ovog konkursa mogu se videti ovde (obavezno detaljno pročitati).\nPredlozi se dostavljaju isključivo elektronskim putem na imejl adresu daliborka.nikolic@euinfo.rs.\nViše informacija o konkursu možete dobiti putem imejla daliborka.nikolic@euinfo.rs.\nRok za prijavljivanje je 12. mart 2021. godine (23:59h).\nViše informacija o EU u Srbji, procesu evrointegracija i pomoći EU možete pronaći na veb stranicama www.europa.rs i www.euzatebe.rs.


Ministri spoljnih poslova EU sutra o novim sankcijama protiv Rusije, raspravljaće i o izborima u BiH – BiGportal.ba\nMinistri spoljnih poslova EU sutra o novim sankcijama protiv Rusije, raspravljaće i o izborima u BiH\nMinistri spoljnih poslova EU sutra će usvojiti nove sankcije protiv Rusije zbog navodnog korišćenja hemijskog oružja, rekao je danas predsjedavajući Komiteta za spoljne poslove Gornjeg doma ruskog parlamenta Konstantin Kosačev.\n– Skoro je sigurno da će ministri spoljnih poslova EU sutra u Luksemburgu zvanično potvrditi nove sankcije protiv Rusije – istakao je Kosačev.\nOn smatra da Zapad sankcijama želi da postigne tri cilja – prvo da pokaže da su upravu, jer bi sankcije zbog navodnog korišćenja hemijskog oružja pokazale da je to tačno.\n– Drugo, da se sve optužbe protiv Zapada odbacuju, jer su oni ti koji nameću sankcije, te se stoga na njih ne može ni sumnjati – objašnjava Kosačev.\nOn dodaje da je treći cilj taj da Zapad obezbijedi pravo da istražuje, tuži i kažnjava svaku zemlju u skladu sa svojim odlukama, a da pritom ne dozvoli drugoj strani da se upozna sa slučajem i potom iskoristi svoje ekonomske prednosti da utiče na tržišta i strana tijela.\nBritanski Forin ofis danas je saopštio da će ministri spoljnih poslova EU sutra na sastanku u Luksemburgu odobriti nove sankcije protiv pojedinaca i pravnih entiteta koji su navodno odgovorni za upotrebu i širenje hemijskog oružja. Nešto ranije je višerangirani zvaničnik iz Evropskog savjeta izjavio u Briselu da nije poznato kada će i protiv koga biti uvedene sankcije u sklopu novih regulativa sa kojim su se 26. septembra saglasili predstavnici članica EU.\nMinistri će razgovarati i o referendumu koji je nedavno održan u Makedoniji, kao i o izborima u Bosni i Hercegovini koji su održani 7. oktobra.


Ko to leti oko Krima (video) - 05.02.2018, Sputnik Srbija\nNikada u istoriji Hladnog rata američki špijunsko-izviđački avioni nisu leteli duž sovjetske granice na Crnom moru. 05.02.2018, Sputnik Srbija\nanalize i mišljenja, rusija, vesti, svet, multimedija, video, krim\n14:31 05.02.2018 (Osveženo: 15:53 01.10.2018)\nIstina, po konvenciji iz Montrea ratni brodovi država koje ne izlaze na Crno more mogli su da borave na tom prostoru ograničeni broj dana, nosači aviona država koje ne izlaze na to more nisu ni smeli da uplovljavaju, a NATO je držao samo tursku obalu Crnog mora. Jer, Bugarska i Rumunija bile su članice Varšavskog pakta, dok je Ukrajina bila deo Sovjetskog Saveza. Zbog nerešenih problema između Turske i Grčke oko Kipra i ostrva u Egejskom moru, Turska je veći deo ratne mornarice držala u Egeju, tako da je Crno more takoreći bilo sovjetsko jezero.\nAmerički marinci već vežbaju u Norveškoj, no sve izjave o nekakvoj kopnenoj invaziji na Rusiju naprosto su teoretsko ludovanje američkih generala. Koji očito zaboravljaju kako su prošli Napoleon i Hitler sa kopnenim napadom na Rusiju i SSSR. Širina eventualnog NATO „mostobrana“ u Norveškoj, radi kopnene invazije iz tog pravca na Rusiju, isuviše je mala za bilo kakvu ozbiljnu kopnenu operaciju, a dovođenje desantnih brodova blizu poluostrva Kola Rusi mogu vrlo lako i na vreme da onemoguće. Protiv Rusa, niko u istoriji nije uspeo da ratuje zimi, u polarnim uslovima još manje.\nGledajući nove američke vojne strateško-doktrinarne dokumente, cinik bi zaključio da Moskva treba da zahvali organizatorima i učesnicima državnog udara 2014. u Kijevu. Da nije bilo Majdana, Krim bi i danas bio deo Ukrajine, na Krimu bi Amerikanci i NATO formirali svoje baze i sa Krima bi imali potpunu kontrolu Crnog mora, Kaspijskog regiona i Kavkaza. Južni delovi Rusije bili bi strateški ugroženi, bez Kavkaza Rusija nije Rusija.\nOdluka stanovnika Krima najvažniji je geopolitički događaj u regionu Crnog mora posle raspada SSSR-a. Jer odlukom naroda na Krimu, kompenzovan je ulazak Rumunije i Bugarske u NATO, Rusija je osigurala svoje južno krilo. Upravo zato i jeste prisutna američka nervoza i zato i lete „orioni“ oko Krima. Što više budu leteli, veća je i mogućnost da padnu usled tehničkog kvara. Ili da budu oboreni. Kako bi reagovao Zapad da ruski avioni počnu da lete oko Floride, ili uz obalu Kalifornije? Ovako, američki mornarički špijunski avioni iz baze Sigonela na Siciliji dođu do Krima, i to se smatra normalnim. Kada ruski brod za elektronsko izviđanje uplovi u luku Havane, na Kubi, onda Si-En-En o tome izveštava na svakih 15 minuta.


Zahtev za povratak na Kosovo podnelo 2.600 građana u inostranstvu - Društvo - Dnevni list Danas\nPočetna » Društvo » Zahtev za povratak na Kosovo podnelo 2.600 građana u inostranstvu\nMinistarstvo spoljnih poslova Kosova saopštilo je danas da je 2.600 građana Kosova, koji su se u trenutku izbijanja zazare korona virusom zatekli u inostranstvu, podnelo zahtev za povratak na Kosovo.\n1Piše: FoNet 20. aprila 2020. 13.33\nGrađani koji traže povratak mogu se podeliti na hitne i one koji to nisu, a prioritet imaju stara lica bez zdravstvene zaštite, oni koji su bez mesta stanovanja, maloletnici bez roditeljskog staranja, kao i osobe koje ne mogu da dobiju lečenje u drugim zemljama, prenosi Koha.\nPrema navodima ministartsva, 800 ljudi je na spisku hitnih slučajeva za povratak, a većina njih je u Turskoj radi zdravstvenih tretmana.\nTrenutno se razmatraju zahtevi za građane Kosova iz pet različitih zemalja. Ministarstvo infrastrukture navodi da je najveći problem trenutno smeštanje povratnika iz inostranstva u karantin, a ne njihov povratak na Kosovo.\nZamenik ministra zdravlja rekao je da će smeštanje građana sa Kosova na druge lokacije, kao što su karantinska područje izvan Studentskog centra, samo otežati situaciju.\nOd sledeće nedelje očekuje se da krene pet letova u pravcu Kosova za državljane koji su ostali van Kosova u vreme kada je doneta odluka o zatvaranju granica, rekli su u Ministarstvu spoljnih poslova, preneo je Kossev.\ndijaspora, Korona virus, Kosovo i MetohijaPriština\n20. aprila 2020. u 15.11\nPosaite avione air kosovo magarac.


Šokantna Makronova izjava: Narod besan, i „fregzit“ je opcija - Sputnjik Srbija\nŠokantna Makronova izjava: Narod besan, i „fregzit“ je opcija\n09:35 01.05.2017 (osveženo 09:44 01.05.2017) Preuzmite kraći link\nKandidat za predsednika Francuske Emanuel Makron rekao je da Evropska unija mora da se reformiše ili će se suočiti sa „fregzitom“.\nProevropski kandidat, od koga se očekuje da „odbrani evropske vrednosti“ u duelu sa kandidatkinjom ekstremne desnice Marin le Pen, rekao je to za Bi-Bi-Si prvog dana poslednje nedelje pre drugog kruga izbora u koje ulazi kao favorit.\n„Ja sam proevropski orijentisan, tokom izbora stalno sam branio evropsku ideju i evropsku politiku jer verujem da je sve to veoma važno za francuski narod. Istovremeno moramo da se suočimo sa situacijom, da slušamo glas naroda. Narod je besan, nestrpljiv i disfunkcija sa EU nije više održiva. U svom mandatu ću razmotriti potrebu da se Evropska unija dubinski reformiše“, rekao je Makron.\nPrema njegovim rečima, ako se dozvoli da EU funkcioniše nadalje kao što funkcioniše sad — to bi bila izdaja.\n„Ja ne želim to da radim. Dan posle izbora bismo mogli da imamo ’fregzit‘ ili Nacionalni front, ponovo“, upozorio je Makron na partiju svoje protivkandidatkinje.\nDrugi krug izbora u Francuskoj održava se 7. maja.


KUĆA ZA UŽIVANJE - Palm Springs\nŽelite da uživate i opustite se ove godine? Sanjarite o leškarenju pored bazena pod visokim palmama dok povetarac klizi preko njihovih listova?\nOnda morate da vidite ovu prelepu belu kuću u Palm Springsu, u Kaliforniji.\nEl Portal kuća ima dva sprata i nalazi se u pustinjskom ambijentu, u podnožju San Jacinto planina, u jednom od naselja grada Mesa.\nSa pogledom na planine preko susednih krovova, ovaj kalifornijski dom vibrira energijom. Otvoreno nebo, planinski vidici i Coachella dolina, sa svojim živim bojama, i lepo organizovan prostor čine da El Portal kuća bude pravi portal ka svetu zadovoljstva.\nBoemski šik krasi osvetljene prostore, inspirišući slobodu i naglašavajući korišćenje čistih linija dizajna u celoj kući.


– Mislim da sam u najboljim godinama za politiku bez obzira što sam nekima dosadio – rekao je Dodik i poručio da njegove najbolje političke godine tek dolaze, prenosi Srpskainfo.\nSrpski član Predsedništva BiH Milorad Dodik rekao je da je Ustavni sud BiH dužan da oceni da li je odluka Centralne izborne komisije o prolongiranju lokalnih izbora donesena u skladu sa Ustavom i zakonu, navodeći da zakon jasno kaže da se izbori mogu prolongirati do 30 dana i da to nikako ne može biti 40.\nDodik je konstatovao da je ta odluka CIK nezakonita, te da je čuo da će se Ustavni sud proglasiti nenadležnim prilikom odlučivanja o apelaciji koju je u vezi sa prolongiranjem izbora podneo SNSD.\nSrpski član Predsedništva BiH je naglasio da Ustavni sud ima svoju ulogu i da ta institucija postoji u Ustavu BiH, ali da su često zloupotrebljavali svoju nadležnost.\n– Nigde u svetu nema Ustavnog suda kakav je ovaj u BiH koji je surogat i monstrum. O ustavnosti i zakonitosti neke odluke sasvim je legitimno da se zatraži mišljenje Ustavnog suda – rekao je Dodik za televiziju Al džazira, dodavši da se u Ustavnom sudu obično proglase nenadležnim u stvarima o kojima treba da odlučuju.\nOn je ocenio da je to “monstrum institucija koja će doći glave celoj BiH”. Na pitanje da li njegove izjave o Ustavnom sudu predstavljaju pritisak na pravosuđe, Dodik je odgovorio da oni vrše pritisak na narod jer krše Ustav i zakone.\nUpitan da li se u Predsedništvu kao instituciji nadležnoj za spoljnu politiku mogu dogovoriti o pitanjima iz te oblasti, Dodik je rekao da je on srpski član Predsedništva iz Republike Srpske i da predstavlja bazične stavove Srpske.\n– Republika Srpska je fokusirana na funkcionisanje Predsedništva u skladu sa Ustavom. Predsedništvo ne funkcioniše u skladu sa Ustavom jer su mu putem zakona razgrađena i minimizirana ustavna ovlaštenja do nivoa ‘engleske kraljice’ da se pojavljuje jednom do dva puta u političkom životu – rekao je Dodik.\nOn je naglasio da je sve mimo Ustava preneseno na neke druge institucije, te da je odlukama visokog predstavnika i onima koje je donosila Parlamentarna skupština BiH razgrađena uloga Predsedništva.\n– Od svih poslova koje sam radio ovo mi je najdosadniji – rekao je Dodik i dodao da ambasade i ambasadori nekih zemalja u BiH imaju veću snagu od Predsedništva BiH.\nGovoreći o evropskom putu BiH, Dodik je naveo da evropske integracije nisu sporne i da one ostaju, ali da se Predsedništvo i u toj oblasti pokazalo neefikasno.\n– To se pokazuje sve ovo vreme. Moramo da nađemo realan odnos u kome ćemo svi sve uvažavati i pokušati nešto da uradimo – rekao je Dodik i dodao da su, ukoliko toga ne bude, moguće različite varijante – i da “Bosna preživi, ali i ona da ne preživi”.\nDOVEO STRANKU NA VRHUNAC MOĆI PA IZGUBIO AUTORITET Da li je vreme da Marko Pavić ode u političku prošlost\nDodik: Bolje ZADUŽENOST po niskoj kamati, nego da PADNE EKONOMIJA


Do kraja nedelje biæe poznata konaèna lista predsednièkih kandidata - 2002-08-20\nFunkcioner Demohrišæanske stranke Srbije Nada Kostiæ povukla je kandidaturu za predsednika Srbije uz ocenu da je prioritet te stranke kohezija DOS-a i da Demohrišæanska stranka Srbije ne želi da uèini ništa što bi narušilo strateški pravac reformi, evropeizaciju i modernizaciju Srbije. ”Više puta sam veæ iznela svoj stav da æu se povuæi ukoliko Predsedništvo DOS–a bude odluèilo da podrži jednog kandidat i ta moja odluka ni jednog trenutka nije bila dovedena u pitanje,“ rekla je Nada Kostiæ.\nDo kraja nedelje Koalicija DAN doneæe odluku da li æe na pedsednièkim izborima imati svog kandidata. Kopredsednik te koalicije Nebojša Èoviæ kaže da prema važeæoj odluci DAN treba da ima svog predsednièkog kandidata, a da æe ta odluka biti preispitana tokom ove nedelje. Sa novinarima je razgovarao i predsednièki kandidat grupe graðana Miroljub Labus i rekao da æe se, ako bude izabran, truditi da Vlada Srbije sklopi socijalni ugovor sa sindikatima na najmanje tri godine kako bi svi podjednako podneli teret reformi. ”Kada budem izabran za predsednika, to æe biti znak da je Srbija spremna da nastavi zapoèete reforme,“ rekao je Labus.\nA predsednièki kandidat Stranke srpskog jedinstva Borislav Peleviæ ocenio je da reformi nema i da su se sve državne insitucije stavile u službu Labusove predizborne kampanje, ali on se nada da srpski narod ovog puta neæe biti naivan i neæe nasesti na trenutno pojeftinjenje ulja i poveæanje penzija.\nPored predsednièkih izbora politièki lideri uveliko raspravljaju i o Ustavnoj povelji buduæe državne zajednice Srbije i Crne Gore. Tom temom bavi se veèeras i Predsedništvo DOS–a a pred sastanak lidera vladajuæe koalicije u Beogradu se mogla èuti i informacija da æe Povelju posle neuspešnog rada Ustavne komisije napisati vlade Srbije i Crne Gore.\nPotpredsednik Savezne vlade i jedan od potpisnika Beogradskog sporazuma Miroljub Labus potvrdio je postojanje izvesnog napretka u pregovorima oko pisanja Ustavne povelje i upozorio da je Ustavna komisija jedina ovlašæena da napiše Povelju buduæe zajednièke države. ”Ne želim, kao potpisnik Beogradskog sporazuma, da uèestvujem u pisanju nekog novog ustava, to je protivno demokratskim principima a skupštinska Komisija mora da naðe rešenje,“ rekao je Labus.\nÈlan Ustavne komisije Dragor Hiber oèekuje da Komisija uskoro dobije novi predlog Povelje usaglašen izmeðu vlada Srbije i Crne Gore koji treba da predstavlja pokušaj kompromisnog rešenja za sporna pitanja buduæe državne zajednice Srbije i Crne Gore. I Hiber je mišljenja da Povelju na usvajanje parlamentima može da ponudi samo Ustavna komisija, a dve vlade mogu da daju svoj doprinos radu Komisije.


Zvorničanka Valentina Šakotić uspešna fudbalerka i policajac - infoBirač\nGallery with alias: GalerijaSakotic not found\nŠakotić: Uz razumevanje nadležnih i veliki trud sve stižem\nBaviti se profesionalno na dva polja, biti ispunjen i uspešan na svakom od njih malo kome polazi za rukom, ali za dvadesetjednogodišnju Zvorničanku Valentinu Šakotić to je ustaljeni način života. One je uspešna fudbalerka ŽFK „Radnik Bumerang” iz Bijeljine i reprezentativka Bosne i Hercegovine, ali i uspešan radnik MUP-a, odnosno policijske stanice Kozluk. Da bi stigla da obavlja oba posla, kaže, ima mnogo odricanja, ali ništa ne bi postigla bez razumevanja nadležnih u policiji, ali i fudbalskom klubu.\n– Veoma je naporno uskladiti obe obaveze, ali mi je zato privatni život u drugom planu. Zaista imam sreću da me razumeju i komandir i kolege, što se tiče smena i raporeda u Policijskoj stanici Kozluk, ali i načelnika PU Zvornik i ministarstva. Četiri ili pet puta sedmično putujem na trening u Bijeljinu, a kada ne stignem zbog obaveza onda taj dan radim individualne treninge, tako da me razumeju i u klubu – kaže Valentina i dodaje da oba posla voli jednako i da je samo to recept za uspeh i uspešan završetak svih obaveza.\nOna se posebno zahvalila ministru, odnosno uopšte Ministarstvu unutrašnjih poslova RS koji joj izlaze u susret kada igra za reprezentaciju BiH te mora duže biti odsutna, ali joj to, kako kaže, daje podstrek da igra bolje i na taj način najbolje predstavi MUP RS u svetu. Najveće uspehe u fudbalskoj karijeri Valentina je ostvarila prošle godine kada je sa ŽFK „Radnik Bumerang” osvojila Kup Republike Srpske i igrala finale Kup-a BiH, te kada su sa reprezentacijom pobedili Kazahstan.\n– Fudbalom sam počela da se bavim sa 15 godina u FK „Napredak” iz Donjeg Šepka igrajući sa dečacima. Posle šest meseci dobila sam poziv da pređem u Radnik, potom u reprezentaciju – priča Šakotić i dodaje da je kod nas ženski fudbal marginalizovan.\n– To se najbolje videlo kad samo došle u Englesku gde su nas navijači čekali, čim smo izašli iz autobusa, da im damo autograme, a utakmicu je pratilo 12.000 navijača uz neizostavno navijanje. Mnogi ne vide lepotu ženskog fudbala koji liči na muški iz nekih sedamdesetih ili osamdesetih godina. Ima driblinga, dodavanja, što današnji muški fudbal koji se zasniva isključivo na fizičkoj snazi i linijskom pristupu igri, definitvno nema – ističe Šakotić i dodaje da je imala ponuda da ostane u Zvorniku i vodi ženski fudbalski klub.\n– Za sada su mi planovi vezani za Radnik i reprezentaciju, gde treba da se ustalim i uđem među prvih 11, a posle ćemo videti – navodi Šekotić i dodaje da je za njene uspehe najznačajnija podrška porodice, a pogotovu oca koji je takođe policajac.\n– Od njega sam naučila šta je policijski posao. On se puno žrtvovao da bih ja uspela i često iz noćne smene vozio nas pet ili šest devojčica na treninge u Bijeljinu jer ja nisam imala položen vozački ispit – kaže Šakotić koja je uspešna i u svom policijskom poslu gde je već imala učešće u racijama, lišvanju slobode i drugim policijskim zadacima.\nKaže da je i na akademiji u Banjaluci i u svojoj stanici uvek redovna na terminima rezervisanim za sportske aktivnosti.\n– Prvo se svi začude otkud ja tu, a onda me posle svi zovu da obavezno dođem i igram sa njima – kroz smeh priča Šakotić i dodaje da je sa pretpostavljenima imala odličnu saradnju i na akademiji kada je morala da nastupa za svoj klub iz Bijeljine.


Jerkov: Samo DS u celom SzS pristao da se odrekne svojih vrednosti\nPotpredsednica Demokratske stranke (DS) Aleksandra Jerkov izjavila je da DS nije smela da dozvoli da eksremističko-desničarska politika ugrozi političko biće te stranke, što je, kako je dodala, mišljenje većine članova.\nJerkov je u intervjuu za "Politiku" navela da je to jedno od tri pitanja o kojima očekuje da se razgovara na sednici Glavnog odbora DS koja je zakazana za 31. maj.\n"Poklekli smo pred jednom ekstremno desnom politikom, vrlo često nasilnom, pred odricanjem od EU, pred politikom u čijoj osnovi je pouzdanje u ruski i kineski veto... Samo je DS u celom Savezu za Srbiju pristao da se odrekne svojih vrednosti zbog nekakvog jedinstva koje je, vidimo, često nekorisno", rekla je ona.\nDruga tema razgovora, dodaje ona, trebalo bi da bude pitanje organizacije stranke, budući, kako je kazala, DS od stranke sa najjačom infrastrukturom došla u situaciju da ima 80 raspuštenih lokalnih odbora.\n"Od stranke sa najbogatijem unutarstranačkim životom i demokratijom postali smo stranka čijim organima se samo saopštavaju odluke koje su donete negde drugde, bez razgovora i uticaja na njih", rekla je ona.\nTreće pitanje je ujedinjenje Demokratske stranke sa strankama ranije nastalim iz nje, koje je najavljeno prošle godine, rekla je Jerkov dodajući da se godinu i po ništa nije pokrenulo.\n"Kad god smo na stranačkim organima pitali za to, odgovarano nam je vrlo neprijatnim rečima, a to pitanje nije stavljano na dnevni red", naglasila je ona.\nDo tenzija u stranci došlo je kada je deo članova DS zakazao sednicu Glavnog odbora, šta je predsednik stranke Zoran Lutovac osporio i podneo krivičnu prijavu protiv Jerkov zbog navodnog falsifikovanja potpisa za sazivanje.\nTaj deo članova DS odustao je od sednice zakazane za 17. maj i najavio da će prisustvovati sednici GO 31. maja.\nJerkov: Lutovac hoće da idem u zatvor, danas sam čula i zašto\nJerkov saslušana u policiji, ispred stanice se okupili članovi DS\nPOTPREDSEDNICA DS ZA "BLIC" Jerkov: Vučićev režim nema podršku EU\nJerkov (DS): Iako imamo dovoljnu podršku, sačekaćemo 14. mart\nAmbasador SAD u Beogradu Entoni Godfri izjavio je danas da će učiniti sve što može da srpsko - američke odnose dovede do najviše tačke u istoriji.\nDr Kisić Tepavčević o pravilima koja treba poštovati na biralištima i šta OBAVEZNO TREBA DA URADITE POSLE GLASANJA (VIDEO)\nEpidemiolog Darija Kisić Tepavčević rekla je za RTS da se odlazak na biračko mesto sa aspekta prevencije kapljičnih infekcija ne smatra većim rizikom nego bilo koji odlazak u zatvoreni prostor gde boravimo kraće vreme. Ističe da svi članovi biračkih odbora sve vreme treba da nose maske, a nošenje maski se preporučuje i osobama koje izlaze na izbore.\n"BEZ AMERIKE NEĆE IĆI" Vejvoda: Grenel razbudio Evropu, Srbija treba da izvuče MAKSIMUM IZ MINIMUMA\n"Bez Amerike neće ići", kaže saradnik Instituta za društvene nauke u Beču Ivan Vejvoda i primećuje da je specijalni izaslanik Bele kuće Ričard Grenel svojim akcijama podstakao Evropu da se razbudi i postane aktivnija.\nVučić stigao u izborni štab SNS i odmah uputio pitanje organizatorima: "Što ne poslužiste novinare?"\nOko 19h u štab SNS-a stigao je i predsednik Srbije, Aleksandar Vučić, a odmah pri dolasku uputio je molbu organizatorima da posluže hranom i pićem brojne novinare koji su se okupili u velikom broju.\nAmerički ambasador o izborima, regionu, Kosovu: SAD zabrinute za stanje u medijima, BOJKOT nije bio DOBRA IDEJA\nOdnosi Amerike i Srbije su odlični, a politika Vašingtona prema regionu neće se menjati bez obzira na to ko u novembru ove godine bude bio izabran za predsednika SAD, kaže američki ambasador u Srbiji Entoni Godfri.\nSNS Šabac podneo krivične prijave, traži održavanje izbora u zakonskom roku\nKandidat Srpske napredne stranke za gradonačelnika Šapca Aleksandar Pajić je još jednom pozvao na poštovanje zakona i ponavljanje lokalnih izbora u tom gradu u zakonskom roku i u skladu sa odlukom Upravnog suda i naveo da su zbog nepravilnosti u radu izborne komisije podneli krivične prijave.\n(UŽIVO) Korona virus se ne smiruje, otvaraju se nove kovid bolnice, a jedna od njih biće U ARENI\nPOKLIČ KOJI NIKO NIJE ČUO Da li je major Gavrilović održao čuveni govor koji se i danas citira?\nŽena rekorder: Samohrana majka troje dece 9 puta se popela na Mont Everest i to iz inata\nOČEKIVANA ODLUKA "Testirali smo Ustavni sud u vezi ocenjivanja ustavnosti odgađanja lokalnih izbora u BiH"


Zaseok Petrići kod Ljiga dobio asfaltirani put - Kolubarski Info\nGO SNS VALJEVO: Ponovljeni izbori na jedanaest biračkih mesta u Valjevu\nVESIĆ U SENAJI: Naselje koje je dalo najveću podršku Vučiću\nPriznanje „Label France Education“ za Valjevsku gimnaziju\nVučić: Postaraću se da Srbija nastavi da napreduje\nGradonačelnik Valjeva Lazar Gojković glasao na biračkom mestu broj 19, u Prvoj osnovnoj školi\nPredsednik Srbije Aleksandar Vučić\nZaseok Petrići kod Ljiga dobio asfaltirani put\nredakcija June 30, 2018\t0 Komentara\nSlobodanu Petriću, seljaku iz Petrića, nedaleko od Ljiga, je ispunjeno obećanje koje mu je nedavno dao predsednik Srbije Aleksandar Vučić – lokalni put u njegovom zaseoku, koji je decenijama bio u blatu, dobio je asfalt.\nPertriću je predsednik Srbije tokom svečanostri probijanja tunela „Brančić“ na Koridoru 11 obećao da će do njegovog doma sledeći put doći asfaltiranim putem, i danas je to učinio.\n„Ponosan sam, ne zato što smo uradili jedan kilometar i 30 metara puta, već što smo pokazali i što su ovi ljudi dokazali da država postoji zbog njih, da je naš posao da ispunimo njihove zahteve i da kad god možemo učinimo građanima“, naglasio je predsednik Srbije.\n„Ovo je za nas životno pitanje. Ništa nam ne vredi sve drugo ovde što je sve lepo, ako ne možete da dođete kući kao čovek i da vam drugi ljudi dođu u goste“ rekao je Petrić i zahvalio predsedniku Srbije na tome što je nakon toliko decenija zaseok dobio asfalt, ali i njegovim saradnicima potpredsednici vlade Zorani Mihajlović i direktoru „Puteva Srbije“ Zoranu Drobnjaku.\nU dvorištu kuće Petrić predsednika su dočekali Slobodanova supruga, ćerka, zet, sestra i unuci, a dočekan je slatkom i vodom.\nVučića je interesovalo koje još probleme imaju ljudi u Petriću, a oni su naveli da im je neophodan i kanal pored puta, na šta je predsednik rekao da će i to biti urađeno.\nU obraćjanju novinarima, predsednik Srbije je rekao da tih 1,3 kilometara asfaltiranog puta pokazuje da država stoji iza građana i da je njen psoao da ispuni njihove zahteve i da ih čuje i sasluša.\n„Ono što je moja najveća briga je, a urađena je kompletna analiza za 2017. godinu je malo dece“ rekao je predsednik Srbije i dodao da to sve „nema veze“ sa dužinom života, već nas spasava samo više dece u budućnosti.\nKako je rekao, i ako se udvostruče sva davanja, nije siguran da će i to biti dovoljno za rast populacije, jer prosto moramo da se menjamo i da shvatimo da nam je jedina šansa veći broj dece. Dodao je i da ga ne interesuje uopšte šta će razne feminističke i druge organizacije da kažu i šta će mu prebacivati, jer to je ozbiljan problem sa kojim se Srbija suočava.\nDržava u plusu 31 milijardu dinara\nPredsednik Srbije Aleksandar Vučić saopštio je da je u prvih šest meseci ostvaren suficit u budžetu u visini od 31 milijardu dinara.\nVučić je, nakon obilaska zaseoka Petrići u selu Donji Banjani, gde je asfaltiran lokalni put, rekao novinarima da je u prvih šest meseci, posle velikih muka od 2012, 2013. I 2014, ovo treća godina zaredom da imamo suficit u budžetu.\n„Planirali smo minus od 22,6 milijardi, a mi smo nakon prvih šest meseci u plusu od 31 milijardu dinara. Ostvarili smo bolji rezultat za 53,5 milijardu dinara, odnosno oko 470 miliona evra“, objasnio je on.\nVučić je rekao da sav novac za koji smo u plusu, ukoliko ima projekata, uz stopu rasta koju postižemo, možemo da ulažemo u druge stvari.\n„Zato je strašno važno da imamo što više projekata, ne samo da država pomaže za nedostak likvidnosti, kao što je slučaj u 50 ili 60 opština u Srbiji, već da dolaze ljudi iz Ljiga ili drugih opština koje nemaju finansijske probleme, kao što je i Novi Sad, sa projektima, a ne samo da se daje finansijska inekcija za održavanje finansijske likvidnosti“, rekao je predsednik.\nDrift trka po drugi put u Valjevu\nDa li je Opšta bolnica Valjevo u opasnosti zbog blokade računa od sudskih presuda i koliko sporova je izgubljeno na sudu?\nGO SNS VALJEVO: Ponovljeni izbori na jedanaest biračkih mesta u Valjevu April 16, 2022\nVESIĆ U SENAJI: Naselje koje je dalo najveću podršku Vučiću April 10, 2022\nPriznanje „Label France Education“ za Valjevsku gimnaziju April 6, 2022\nVučić: Postaraću se da Srbija nastavi da napreduje April 4, 2022\nGradonačelnik Valjeva Lazar Gojković glasao na biračkom mestu broj 19, u Prvoj osnovnoj školi April 3, 2022


MERKELOVA POSLALA VAŽNU PORUKU: EU mora da održi dijalog sa Rusijom uprkos razlikama! | Happy BSC portal\nPhoto: Youtube, Printscreen,\nEvropska unija bi trebalo da održi dijalog sa Rusijom uprkos velikim razlikama po pitanju bezbednosti i konflikta u Ukrajini i Siriji, izjavila je danas nemačka kancelarka Angela Merkel uoči razgovora sa francuskim predsednikom Emanuelom Makronom.\n- Rusija je za nas veliki izazov, ali Rusija je takođe kontinentalni sused EU i mi treba da obezbedimo da svi hibridni napadi budu zaustavljeni - rekla je Merkelova na zajedničkoj pres konferenciji, preneo je Rojters.\n- Ali, sa druge strane mi imamo interes da ostanemo u dijalogu sa Rusijom ako želimo bezbednost i stabilnost u EU, ma kako to teško bilo - dodala je ona.\nMerkelova je navela da "veruje da kada se i američki predsednik DŽozef Bajden sastane sa ruskim predsednikom Vladimirom Putinom i drži otvoren dijalog, onda je važno i da mi na evropskoj strani učinimo isto".


» Srednjoškolici u Evropskom parlamentu mladih Srbije debatovali o “Razumevanju društva na globalnom tržištu”\nKako se oglašavati na društvenim mrežema?\nNa četvrtom ovogodišnjem zasedanju Evropskog parlamenta mladih Srbije koje je tokom vikenda održano u Kragujevcu, učesnici su raspravljali o nekoliko aktuelnih problema koji se odnose na temu same sednice „Razumevanje društva na globalnom tržištu”.\nNakon dva dana, radne grupe mladih “parlamentaraca” podneli su na Generalnoj skupštini Evropskog parlamenta mladih Srbije predloge za rešavanje problema u Šengen zoni izazvanih migrantskom krizom, položaja malih i srednjih preduzeća i efekta migrantske krize na tržište rada u Srbiji. Srednjoškolicu su svoje predloge rešenja pisali po ugledu na rezolucije Evropskog parlamenta.\nRegionalna konferencija EPMS je namenjena mladima od 15 do 18 godina. I u Kragujevcu su se okupili delegate iz regiona kao i tim vršnjačkih edukatora sastavljen od članova koji su došli iz evropskih država.\nSkupom je predsedavao George Hadjipavlis sa Kipra, koji je poručio: „Više puta sam učestvovao na zasedanjima u Srbiji, mada moram reći da sam do sada najviše uživao u ovome, valjda zato što sam bio predsedavajući. Delegati su bili akademski pripremljeni i vidim veliki potencijal u njima.”\nGlavni organizator ove regionalne konferencije, Petar Popadić, je po završetku rekao: „ Ovo je prvo zasedanje koje organizujem, i osim što je bilo jako izazovno, donelo mi je puno sreće, jer sam video veliki potencijal kod mladih u mom regionu.”\nEvropski parlament mladih Srbije osnovan je 2006. godine, a njegovi osnovni ciljevi su podizanje aktivizma i opšte informisanosti među mladima, razvoj tolerancije i međunarodne saradnje. Zajedno sa još 41 nacionalnih predstavništava organizacije iz isto toliko zemalja Evrope čini međunarodnu omladinsku mrežu Evropski parlament mladih.\nEvropski parlament mladih je omladinska, nevladina i nestranačka organizacija, koja zajedno sa još 41 nacionalnih predstavništva čini međunarodnu omladinsku mrežu Evropski parlament mladih. Evropski parlament mladih Srbije osnovan je 2006. godine sa osnovnim ciljevima podizanja aktivizma i opšte infomisanosti među mladima i razvoja tolerancije i međunarodne saradnje.\nUz podršku EU info centra ove godine širom Srbije biće organizovano 7 konferencija Evropskog parlamenta mladih Srbije. Za sada su uspešno održane 4, a pred nama su još po jedna konferencija u Novom Sadu, Beogradu i Nišu.\n„Evropa otvoreno“ na niškom festivalu „Nauk nije bauk“


Inovativan projekat „Ukrštanje”, podržan od Fondacije „Novi Sad 2021” u okviru javnog konkursa „Publika u fokusu”, okupio je tri institucije: Zavod za kulturu vojvođanskih Slovaka, ŠOSO „Milan Petrović” i Udruženje građana „Otvoreni krug Novi Sad” s ciljem da stvore originalan scensko-muzički događaj. Repertoar pesama i napeva brojnih naroda u Vojvodini izvodiće u savremenom aranžmanu inkluzivni Ritmički hor, sačinjen od korisnika Radnog centra škole „Milan Petrović”, volontera i srednjoškolaca, uz pratnju saundbim orkestra „Dobri ljudi” i telesnih perkusionista Ane Vrbaški i Marka Dinjaškog.\nOd juna, kada su radionice pod nazivom „Telo kao instrument”, kao svojevrsna muzikoterapija, bile otvorene za sve zainteresovane, formirala se ekipa od desetak korisnika Radnog centra ŠOSO „Milan Petrović” koja čini Ritmički hor. Drugi deo tog neobičnog ansambla nastao je na radionici „Zvučni snop”, baziranoj na upotrebi tehnologije koja omogućava osobama s invaliditetom da aktivno učestvuju u izvođenju i kreiranju muzičkih dela. Tako je nastao saundbim orkestar „Dobri ljudi” koji okuplja petnaestak polaznika Radnog centra Škole „Milan Petrović”, koji su sarađivali s muzičarima različitih pravaca, od klasike, roka i džeza do elektronske muzike, a poslednje u nizu im je učešće na ovogodišnjem festivalu „Uličnih sviračia” i Novosadskom džez festivalu.


TURSKA ZABRANILA PRODAJU ALKOHOLA TOKOM ZAKLJUČAVANJA: Erdoganovi protivnici besni, tvrde da korosti koronu za nametanje politike!\nFoto: Profimedia / Adem ALTAN / AFP\nAnđela Popović\t 28.04.2021. 22:48h\nTurska je zabranila prodaju alkohola tokom perioda "potpunog zaključavanja" zemlje, koji počinje sutra, što je izazvalo gnev protivnika vlade te zemlje, koji smataju da predsednik Redžep Tajip Erdogan pokušava da nametne svoje islamske vrednosti u zemlji od 83 miliona ljudi.\nZabrana prodaje alkohola u prehrambenim prodavnicima i lancima trgovina biće zabranjena od 29. aprila do 17. maja, prenosi Blumberg, pozivajući se na zvaničnike upoznate sa propisima Ministarstva unutrašnjih poslova.\nTokom ovog perioda moći će da rade samo prodavnice koje prodaju hranu i druge proizvode, neophodne za život ljudi, precizirao je neimenovani turski zvaničnik za sajt Midl Ist Aj, koji izveštava o događajima na Bliskom Istoku i severnoj Africi.\nCovid-19: Turkey bans alcohol sales in stores during lockdown, causing backlashhttps://t.co/Zsfpw8dVcw pic.twitter.com/SUtFryb6BA\nKako dodaje ovaj sajt, čije je sediste u Londonu, odluka o zabrani prodaje alkoholnih pića neće uticati na proizvođače koji direktno mogu da prodaju alkoholne proizvode građanima putem interneta ili preko telefonskih narudžbi.\nČlanovi vodeće turske opozicione Republikanske narodne stranke smataju da ovi propisi odražavaju želje Erdogana i njegove Partije pravde i razvoja o religioznijem načinu života u Turskoj i ocenjuju da će ova odluka imati malo praktičnog uticaja na suzbijanje širenja korona virusa.\nKurir.rs / Tanjug, Foto: Profimedia / Adem ALTAN / AFP\nKRENULA POTERA ZA 2 MILIJARDE DOLARA: Turski detektivi na Balkanu jure biznismena optuženog za proneveru sa kriptovalutama\nUJEDINJENJE KIPRA: Ima li nade da se sredozemno ostrvo ujedini posle pola veka neuspelih pokušaja\nTurskazabrana alkoholaalkoholmerelokdaunzaključavanjeRedžep Tajim Erdogan


Fijat Renou predložio spajanje\nFijat Krajsler (FKA) je potvrdio da je francuskom proizvođaču automobila Renou predložio spajanje kako bi obe kompanije ostvarile više milijardi dolara ušteda, pošto se auto industrija ubrzano okreće razvoju i proizvodnji električnih i autonomih vozila.\nUdružena kompanija bi bila treći najveći proizvođač automobila u svetu i bila bi 50 odsto u vlasništvu akcionara FKA-e i 50 odsto u vlasništvu deoničara Renoa, navodi se u saopštenju Fijat Krajsler Automobila, prenosi agencija AP.\nDve kompanije su u pregovorima već nedeljama.\nBord direktora Renoa jutros održava specijalni sastanak van Pariza na kom je glavna tema ideja o spajanju.\nU saopštenju FKA se navodi da bi zajednička kompanija godišnje proizvodila 8,7 miliona vozila i da bi deljenjem troškova istraživanja, nabavke i drugih aktivnosti obe strane štedele pet milijardi evra godišnje. Dalje se dodaje da sporazum neće uključivati zatvaranje pogona, a moguće smanjenje broja radnih mesta se ne pominje.\nFrancuska vlada, koja poseduje 15 odsto vlasničkog udela u Renou, obazriva je prema ideji FKA o spajanju, navodi AP, prenosi Tanjug.\nJedan francuski zvaničnik je izjavio u nedelju da će država prihvatiti spajanje samo ukoliko to ima smisla za radna mesta i francuske nacionalne interese. Zvaničnik, koji je zamolio da ne bude imenovan jer nije nadležan za davanje informacija, rekao je za AP da su i japanske vlasti informisane o predlogu FKA, te da Francuska preferira postojeći savez Reno-Nisan-Micubiši.\nREUTERS: Fiat Chrysler puts merger offer to Renault board\nCNN: Fiat Chrysler and Renault reportedly in advanced talks to form a close alliance\nCBNC: Market welcoming Fiat-Renault merger talks, expert says\nDW: Fiat Chrysler proposes 50-50 merger with Renault\nWSJ: Fiat Chrysler Unveils Renault Merger Proposal\nFT: Fiat Chrysler proposes €33bn merger with Renault\nNYT: Fiat Proposes Merger With Renault to Create New Auto Giant\nBI: Fiat Chrysler proposes huge $37 billion merger with Nissan and Renault to create the world’s third-largest automaker


Nagrade „Mlad grad“ se dodeljuju lokalnim samoupravama, pojedincima, nevladinim organizacijama i grupama koje omogućuju mladim ljudima da volontiraju, putuju, budu informisani, da imaju prostor za rad. Priznanje se dodeljuje u tri kategorije: za najbolju nevladinu omladinsku organizaciju, za doprinos razvoju omladinske politike u lokalnim samoupravama i za dodeljeni javni prostor.\nBečejski BUM-ovci su nagradu „Mlad grad“ primili 10. avgusta u Muzeju nauke i tehnike u Beogradu.\nMeđunarodni dan mladih ustanovila je Generalna skupština UN 2000. godine. U Srbiji se taj dan obeležava od 2007. godine nizom manifestacija. Umesto toga ili uporedo s tim predstavnici vlasti bi trebali da više vode računa o potrebama mladih ljudi, o tome da se njihov glas uvažava i čuje. Dok čekaju promene, mladi i dalje odlaze iz Srbije pre svega zbog toga što ne mogu da nađu posao.\nOsim organizacije mladih iz Bečeja, nagrađene su i opštine Kikinda, Blace, Ivanjica, Krupanj i Preševo, grad Loznica, grupa mladih Planeta inovativaca iz Smederevske Palanke i Pokreni se iz Raške i aktivista Filip Vukša iz Beograda.\nNagradu za Dan mladih (12. avgust) treću godinu zaredom dodeljuje nevladina organizacija Građanske inicijative u partnerstvu sa Ministarstvom omladine i sporta i Ministarstvom regionalnog razvoja i lokalne samouprave.\nPodsetimo da je u avgustu prošle godine predstavnicima opštine Bečej uručena nagrada „Mlad grad“ za najbolju opštinu u Srbiji što se tiče obezbeđivanja javnog prostora za omladinu, jer je otvorila Centar za decu i mlade u Glavnoj ulici 47, koji je ustupljen na korišćenje Kancelariji za mlade, timu Lokalnog plana akcije za decu, učeničkoj grupi „Kosmopolite“, Kancelariji za romska pitanja, biblioteci igračaka za decu sa smetnjama u razvoju i BUM-u.\nZa dodelu nagrade opštinu Bečej je predložilo Bečejsko udruženje mladih.\nBUM akcije u avgustu\n„Igre bez granica“ koje su BUM-ovci zakazali za Dan mladih na bazenu OSC-a „Mladost“ otkazane su zbog relativno niskih temperatura, a verovatno će biti organizovane nakon 19. avgusta. Nisu, međutim, otkazane sledeće akcije i manifestacije ove omladinske organizacije: turnir u malom fudbalu „Joga bonito“ održan je od 7. do 11 avgusta; javna radna akcija „Da zaživi centar sivi“ održan je u sredu, kada su mladi okrečili žardinjere ispred Robne kuće, lakirali klupe i sadili cveće; poslednja u nizu akcija BUM-a u avgustu je treća Vojvođanska olimpijada starih sportova, koja će biti održana u nedelju, uoči seoske slave, na gradskom stadionu u Bačkom Gradištu.\nViše iz ove kategorije « Gradskom pozorištu: Uzaludno ulaganje\tHumanitarna akcija u Bačkom Gradištu: Palačinkama do dečjeg igrališta »


ZAGREVANJE PRED KONAČAN RASPLET, BEZ IZRAZITOG FAVORITA ZA TITULU - Radio Dunav\n03.01.2017. Čedomir Milojević\nKao što se i naslućivalo, na ovogodišnjem zimskom turniru u malom fudbalu, koji se igra u hali OŠ Žarko Zrenjanin u Apatinu, nema izrazitih favorita. To je potvrdila sinoćna utakmica u kojoj je Vlaneks savladao višestrukog pobednika apatinskih turnira, ekipu Česma invest sa 4:2. Istini za volju, tim Relje Gršića je u duel ušao znatno oslabljen, ali to ne umanjuje uspeh Vlaneksa koji je pokazao da je čvrst sastav i da će ozbiljno konkurisati za visok plasman.\nNapokon su se i Prigrevčani konsolidovali pa su prema očekivanjima predvođeni Srđanom Vukovićem lako i ubedljivo savladali Keš trans-Dina sistem sa 13:7.\nVeterani su po običaju prikazali mnogo lepote u fudbalskoj igri. Mnogi posetioci žale što su ovakvi majstori malog fudbala zašli u godine kada se više ne mogu takmičiti sa znatno mlađim rivalima, ali zato u svojoj konkurenciji prikazuju mnogo toga što ih je godinama svrstavalo među najbolje igrače pređašnjih turnira. Organizator turnira Sportski savez opštine Apatin je u svakom pogledu zadovoljan prikazanim igrama i zalaganjem većine učesnika, a to je donekle garancija da će finalne utakmice biti krajnje neizvesne i dobro posećene.\nČesma invest – Picerija Zamak 2:5\nDžigi – Apatinska pivara 3:2\nRestoran Marina – Tigrovi 13:6\nKeš trans-Dina sistem – JV 058 Prigrevica 7:13\nVlaneks – Česma invest 2:4\nDanašnji program počinje od 17 sati utakmicama pionira gde je takođe velika neizvesnost oko prvog mesta, jer se i ovde vodi velika borba za svaki bod. Seniori nastupaju od 19 sati i derbi je susret između Vlaneksa i Kafe plesnog bara Trik koji su u situaciji da se bore na prvo mesto u grupi.\nRaspored današnjih utakmica (3. decembar):\n17.00h pioniri: Paksel – Mini picerija Wow\n17.40h pioniri: Madrid – Džimi komerc\n18.10h pioniri: Česma invest – Via Produkt\n19.00h seniori – A grupa: Kafe plesni bar Trik – Vlaneks\n19.50h seniori – A grupa: Česma invest – Kafe bar Uno\nTagged APATIN 2016 turnir u malom fudbalu\n„ČESMA INVEST“ U DRUŠTVU NAJBOLJIH, PROTIV „ARENE“ ZA FINALE\nI DALJE BEZ PORAZA, PRIGREVČANI KORK BLIŽE PLASMANU U VIŠI RANG\nСВАКИ СЕДМИ ОСНОВАЦ У СРБИЈИ ПУШИ


Usaglašen tekst kolektivnog ugovora – Gradskibiro.rs\nUsaglašen tekst kolektivnog ugovora\nBEOGRAD, 20. januara 2015. (Beta) – Predstavnici reprezentativnih prosvetnih sindikata i Ministarstva prosvete usaglasili su danas tekst kolektivnog ugovora, ali time nije okončan štrajk prosvetnih radnika, već se očekuje potpisivanje posebnog sporazuma, izajvio je predstavnik Unije sindikata prosvetnih radnika Srbije Zvonimir Jović.\nKako je Jović rekao agenciji Beta prosvetari su posebnim kolektivnim ugovorom izdejstvovali uslove slične zaposlenima u zdravstvu.\n“Očekujemo potpisvanje kolektivnog ugovora u četvrtak, kada bi Vlada trebalo da nam predoči i predlog sporazuma o našim ostalim zahtevima”, kazao je Jović.\nOn je precizirao da prosvetari traže izuzeće od smanjenja zarada u javnom sektoru, uredjenje platnih razreda i izmene zakona o osnovama sistema obrazovanaja i vaspitanja.\n“Sporazumom treba oročiti usvajanje ovih bitnih propisa”, kazao je Jović.\nOn je precizirao da će se nakon što Vlada ponudi predlog sporazuma o njemu izjasniti i predsedništva sindikata.\nOn je naveo i da danas usaglašeni tekst posebnog kolektivnog ugovora podrazumeva da u prosveti prvo bude rasporedjen kadar sa nepotpunim fondom časova, a kao poslednja solucija predvidja se raspisivanje konkursa.\nTakodje, pored dosadašnjih jubilarnih nagrada za 10, 20 i 30 godina rada, predvidjena još jedna za 35 godina staža u prosveti.\nPregovori izmedju četiri reprezentativna prosvetna sindikata i Ministarstva prosvete nastavljaju se danas, a uporedo sa time nastavlja se i štrajk nastavnika skraćenjem časova na 30 minuta.\nZa djake osnovnih i srednjih škola u Srbiji danas je počelo drugo polugodište, a u delu škola nastavljen je protest skraćenjem časova na 30 minuta.\nČetiri reprezentativna sindikata zaposlenih u prosveti – Granski sindikat prosvetnih radnika “Nezavisnost”, Samostalni sindikat, Unija prosvetnih radnika i Sindikat obrazovanja, od 17. novembra štrajkuju skraćenjem časova na 30 minuta.\nOni su najavili i da che 27. januara, na dan školske slave, održati “Veliki svetosavski pohod prosvetara” kroz Beograd.


Predstavnici Unije poslodavaca Crne Gore (UPCG) prisustvovali su konferenciji koju je Škola sportskih nauka iz grada Rio Maior, u Portugalu, organizovala u sklopu projekta “Podrška socijalnog dijaloga u sportskom sektoru”.\nIspred UPCG, učesnici ovog događaja bili su šefica pravnog sektora Rumica Kostić, savjetnik za administraciju i finansije Slobodan Milatović i savjetnica za odnose sa javnošću i marketing Marina Jovanović.\nNa konferenciji su predstavljeni rezultati anketnog istraživanja sprovedenog među sportskim subjektima, savezima i klubovima, te preporuke za dalji razvoj i unapređenje sportskog sektora u Portugalu. U veoma otvorenoj diskusiji, projektni partneri su razmijenili mišljenja po brojnim temama koje su se ticale uloge, značaja, specifičnosti i mogućnosti sportskog sektora. Nakon uvida u postojeću dobru praksu, događaj je završen razmatranjem najboljih modela za uspostavljanje udruženja sportskih poslodavaca na nacionalnom nivou, što predstavlja i glavni cilj ovog projekta.\n“Podrška socijalnog dijaloga u sportskom sektoru” je projekat koji se realizuje u periodu januar - decembar 2021. godine. Implementatori projekta su EASE - Evropsko udruženje nacionalnih organizacija poslodavaca u sportu (nosilac projekta), Unija poslodavaca Crne Gore i Škola sportskih nauka iz Portugala.


Još 14 nemačkih firmi traži pomoć države kakvu je dobila Lufthansa - Ekonomske Vesti\nJoš 14 nemačkih firmi traži pomoć države kakvu je dobila Lufthansa\n15. avg. 2020 Andrija Matić 0 Comments\nNa tajnom spisku nemačke vlade nalazi se 14 nemačkih kompanija koja, poput Lufthanse, traže pomoć države u obliku kredita ili u zamenu za državno učešće u njihovom vlasništvu zbog teškoća u koje su, navodno, zapali zahvaljujući epidemiji Covid-19.\nNajveća evropska avio-kompanija Lufthansa, čija je tržišna vrednost oko četiri milijarde evra, dobila je državnu pomoć od neverovatnih devet milijardi evra.\nMedju kompanijama koje traže pomoć države nalazi se, saznaje Biznis Insajder, turistički operator TUI,koji traži 1,2 milijardu evra, nekoliko dobavljača automobilske industrije, Georgsmarien čeličana, MV brodogradilište, ali i jedna firma za organizaciju kruzer-putovanja, koja traži pola milijarde evra, a kojoj je portal posvetio posebnu pažnju.\nOrganizator kruzer putovanja AIDA Cruise iz Roštoka, sa 14 kruzera u Nemačkoj, u vlasništvu je Carnival Corporation sa sedištem u Panami, sa 100 kruzera najveće na svetu firme za krstarenja.\nNi neverovatna pomoć kompaniji Lufthansa nije prošla bez (doduše, usputnih) prigovora.\nLufthansa je objavila spisak svojih ofšor kompanija, ali nemački poreski obveznici nisu saznali koliko je poreza premestila u poreske rajeve. Doduše, pomoć kompaniji Lufthansa neće pasti na teret samo nemačkih poreskih obveznika nego svakog ko koristi evro.\n← Belorusija izmedju Brisela i Moskve: Na divanu gospođe Jermošine\nEU prepustila Belorusiju Putinu? →


Dodik: Nećemo podržati izveštaj Anketnog odbora o smrti mladića Davida Dragičevića\n► Dodik: Nećemo podržati izveštaj Anketnog odbora o smrti mladića Davida\nPredsednik Republike Srpske Milorad Dodik izjavio je danas da poslanici vladajuće koalicije u Narodnoj skupštini Srpske neće prihvatiti izveštaj skupštinskog Anketnog odbora, formiranog kako bi se utvrdile okolnosti smrti 21. godišnjeg mladića iz Banjaluke Davida Dragičevića.\nBanjalučki mediji su preneli da je Dodik ocenio da su predstavnici opozicije "zlupotrebili Anketni odbor", nastojeći da još više problematizuju to pitanje.\n"Oni su u to uneli politiku, sebe i svoje frustracije", rekao je Dodik.\nPo njegovim rečima, izveštaj Anketnog odbora biće odbačen u Narodnoj skupštini, jer "ljudi koji su ga radii nisu radili zadatak koji im je država postavila, nisu bili objektivni, već su bili pristrasni i svoje političke stavove su uneli u izveštaj".\nO zaključcima Anketnog odbora Narodne skupštine o stradanju Davida Dragičevića izjasniće se Narodna skupština 19. juna.\nAnketni odbor Narodne skupštine Republike Srpske usvojio je 5. juna izveštaj u kojem je zaključio da postoji osnovana sumnja da je David Dragičević ubijen i da se Tužilaštvo hitno mora tužilačkom odlukom odrediti u vezi sa tim pitanjem.\n"Anketni odbor smatra da postoji osnovana sumnja da je David Dragičević ubijen i očekuje da se po ovom pitanju što hitnije odredi Tužilaštvo RS sa odgovarajućom tužilačkom odlukom", stoji u zaključcima.\nZa zaključke su glasala četiri člana Anketnog odbora iz opozicionih stranaka, dok se predstavnik vladajućeg Saveza nezavisih socijaldemokrata (SNSD) Drago Kalabić uzdržao od glasanja.\nU zaključcima Anketnog odbora zatražena je smena ministra unutrašnjih poslova RS Dragana Lukača, direktora policije Darka Ćuluma, načelnika Uprave MUP RS za organizovani i teški kriminal Darka Ilića, kao i direktora Zavoda za sudsku medicinu RS Željka Karana zbog "evidentnih učinjenih propusta, povreda procedura i pravila".\nIzveštaj Anketnog odbora napisan je na više od 300 stranica, a u dokumentu su sadžani odgovori na više od 800 pitanja postavljenih predstavnicima MUP RS i banjalučkog Okružnog tužilaštva.\nDavid Dragićević nestao je u noći 18. marta, a njegovo telo je nađeno 24. marta na ušću rečice Crkvene u Vrbas.\nPolicija je dva dana kasnije saopštila da je to "zadesna smrt" i da ne postoje lementi krivičnog dela.\nPorodica madića tvrdi da je David Dragičević otet, mučen, udavljen i da je njegovo telo potom bačeno u Crkvenu.\nOd 26. marta svake večeri se na Trgu Krajine okupljaju građani koji traže "istinu i pravdu" za smrt Dragičevića, dok grupa "Pravda za Davida" na "Fejsbuk" ima skoro 330 hiljada članova iz RS, BiH, regiona i sveta.\nČlanovi Predsedništva BiH krajem januara u zvaničnoj poseti Briselu\nČlanovi Predsedništva BiH Milorad Dodik, Šefik Džaferović i Željko Komšić trebalo bi da borave u Briselu 29. i 30. januara, gde će se sastati sa čelnicima ključnih institucija Evropske...\nDodik: Za evropski put koji nije vezan za ulazak BiH u NATO\nPredsedavajući Predsedništva BiH Milorad Dodik izjavio je danas da će se zalagati za evropski put BiH koji nije vezan za ulazak u NATO.\nDodik: Sastaću se s Putinom u Beogradu, još ne znam format sastanka\nPredsedavajući Predsedništva BiH Milorad Dodik izjavio je da će se 17. januara u Beogradu sastati sa ruskim predsednikom Vladimirom Putinom, ali da "do kraja nije definisan format...\nDodik: Mi nismo bosanski Srbi, to je uvreda\nPredsedavajući Predsedništva BiH Milorad Dodik izjavio je danas da u BiH postoje samo Srbi, a ne bosanski Srbi, navodeći da je naziv bosanski Srbi uvreda za Srbe u BiH.\nDodik odbacuje poziv Pompea da BIH napravi iskorak ka mogućem članstvu u NATO\nPredsedavajući Predsedništva BiH Milorad Dodik odbacio je danas poziv američkog državnog sekretara Majka Pompea vlastima u Sarajevu da naprave iskorak na putu ka mogućem članstvu u NATO...


Dan nezavisnosti - Slika crnogorskih podela | EurActiv Serbia\nRead time : 5 m, 8 s\nSvečanost povodom Dana nezavisnosti vlada organizuje u Podgorici na Trgu nezavisnosti. Pojedine opozicione političke partije i organizacije pozvale su građane da se okupe na planini Lovćen i proslave Dan nezavisnosti.\nCrna Gora 15. godišnjicu proglašenja nezavisnosti dočekuje kao nacionalno duboko podeljeno društvo na referendumske podele na Srbe i Crnogorce sa snažnim uplivom Srpske pravoslavne crkve (SPC) i zvanične Srbije, posebno izraženim nakon što je u avgustu 2020. godine Demokratska partija socijalista (DPS) predsednika Mila Đukanovića nakon 30 godina otišla u opoziciju.\nSada većinu čine stranke koje se zalažu za tesni savez za Srbijom što su pokazali i lokalni izbori u dva grada – Nikšiću i Herceg Novom. Ove godine, na primer, u znak Dana nezavisnosti u Budvi je okačena zastava Crne Gore, Srbije i Evropske unije, u Nikšiću nije okačena uopšte zastava. U tim gradovima su na vlasti prosrpske stranke.\nOd izbora 30. avgusta, incidenti na nacionalnoj osnovi postali su svakodnevnica, tenzije u društvu su značajno povećane, u javnom prostoru je sve jače izražen govor mržnje.\nKohabitacija između predsednika Đukanovića, sa jedne, i premijera Zdravka Krivokapića na drugoj strani, odvija se uz brojne probleme što pokazuju i poruke koje su 19. maja, uoči samog praznika, razmenili predsednik države i premijer.\n"Umesto jačanja institucija, na sceni je obračun s pojedincima. U svim sferama, od obrazovanja, zdravstva, tužilaštva i bezbednosnih službi, do vojske i diplomatije. Kompetencije i profesionalizacija u državnoj službi su izgubile korak s partijsko-političkim interesima, što će nažalost ostaviti dugoročne negativne posledice po razvoj Crne Gore", rekao je Đukanović.\nPremijer Crne Gore Zdravko Krivokapić kazao je da je apsolutna neistina da se vlada koju predvodi bavi političkim revanšizmom i dodao da sa Milom Đukanovićem koji "nesretnim okolnostima pokriva funkciju predsednika Crna Gora nema budućnost".\nPremijer je bio oštar i na koktelu koji je zajedno sa predsednikom parlamenta Aleksom Bečićem upriličio povodom Dana nezavisnosti. Ocenio je da je od perioda državnosti do konačne promene vlasti obeležen znak jednakosti između nezavisnosti i privatnosti.\nOn je na prijemu povodom 21. maja rekao da su svi društveni i politički procesi projektovali stvarnost koja se isključivo odvijala u dogovorenom političkom i paradržavnim mrežama, a vodjenje državnih poslova je bilo podređeno interesima partijskih članova, u koje je ulaznica bila dilovi, poslušnost i rođačko-patriotske i partijske veze. Na prijemu Đukanović nije učestvovao već je poslato telegram da nije u zemlji.\nU autorskom tekstu povodom Dana nezavisnosti za podgoričku Pobjedu od 21. maja, Đukanović je istakao da se mora odlučno i strateški osmišljeno odoleti velikodržavnoj i kleronacionalističkoj agresiji negiranja Crne Gore.\n"U tom pregnuću nikad ne smemo zaboraviti na odgovornost prema državotvornim manjinama u Crnoj Gori. Niti dozvoliti da upadnemo u zamku mržnje prema bilo kome uključujući i one sa čijih se najviših adresa atakuje na Crnu Goru i Crnogorce. Jer mržnja bi postala naš teret i naše ograničenje u budućnosti", naveo je on.\n"Pitanje koje danas stoji pred EU je da li želi da preuzme odgovornost za mir i stabilnost na Zapadnom Balkanu, kao evropskom regionu. Ili će, kao i do sada, i danas inicijativu prepustiti drugima, svojim protivnicima, koji upravo Zapadni Balkan koriste kao pristupni teren za usavršavanje svog hibridnog repertoara protiv Evrope", naveo je Djukanović.\nJedan od najpoznatijih crnogorskih istoričara Živko Andrijašević je kazao da ovo sada nije ona Crna Gora iz 2006. godine.\n"Ona se sada promenila. To je sasvim neka druga Crna Gora. Dve polovine Crne Gore se vide kao dve politike. U suštini to su dva mentaliteta i dve kulture i to je teško pomiriti. Vrednosti i sistemi su različiti", kazao je Andrijašević na Cetinju u okviru panel diskusije "Dijalog s vremenom" povodom 15 godina od obnove nezavisnosti.\nU ekonomskom smislu, Crna Gora je prvih godina nakon nezavisnosti ostvarila snažan ekonomski rast prvenstveno zahvaljujući ulasku ruskog kapitala. Poslednjih godina, medjutim, jaz izmedju siromašnih i bogatih postaje sve veći, a prosečna zarada, koja je oko 500 eura, stagnira.\nGodina pandemije korona virusa snažno je uticala na pad standarda jer su prošle godine granice bile zatvorene i turista skoro uopšte nije bilo. Oko 30.000 ljudi je ostalo bez posla, stopa nezaposlenosti je, prema zvaničnim podacima, skoro 24%, mnogima su primanja značajno smanjena.\nCrna Gora za 15 godina nije uspela da izgradi snažne nezavisne institucije, malo je uradila u borbi protiv kriminala i korupcije. To je u izveštajima konstatovala i EU sa kojom Crna Gora pregovara još 2012. godine. Crna Gora je u decembru 2010. godine postala kandidat za članstvo u EU, a pregovore je zvanično počela 29. juna 2012. godine. Do sada su otvoreni pregovori u sva 33 poglavlja od čega su privremeno zatvorena tri.\nCrna Gora je pod vodjstvom Đukanovića uspela da postane članica NATO.\nAnalitičari su saglasni da je za 15 godina Crna Gora vodila dobru spoljnju politiku i da je uspostavila dobre odnose sa zemljama regiona. Crna Gora nema velikih otvorenih pitanja ni sa jednom od susednih zemalja.\nU delu javnosti postoji medjutim strah od upliva Srbije i Rusije i mogućeg zaokreta u politici nove vlade kada su u pitanju spoljnopolitički prioriteti - EU i NATO.\nPredsedavajući odbora Evropskog parlamenta za Crnu Goru Vladimir Bilčik upozorio je 19. maja, da Crna Gora, kao nekadašnji lider u evropskim integracijama već mesecima stoji u mestu a da potezi nove vladajuće većine otvaraju važna pitanja o geopolitičkoj orijentaciji.\n"Svi moramo obratiti pažnju na Crnu Goru danas. Ako se ova mala zemlja na Jadranu okrene Istoku, to bi moglo imati dalekosežne posledice na evropsku perspektivu Zapadnog Balkana", upozorio je Bilčik.


Tanjug 17. septembra 2021. 13:21\nBEOGRAD – Generalni direktor Telekoma Srbija Vladimir Lučić odbacio je danas kao netačne tvrdnje direktora SBB – a Milije Zekovića da država ne dopušta SBB-u da se širi na tržištu i istakao da sada fer konkurencija postoji, dok ranije to nije bio slučaj kada je „SBB bio glavni igrač“.\nLučić je ocenio da je Zeković iskoristio konferenciju, koja je, kako kaže, bila u pozitivnom duhu da se govori o sadržajima i planovima operatera, da izrekne nekoliko netačnih informacija i napadne državu.\n„Netačno je da, na primer, u mobilnoj mreži, još od kada je 2007. godine tadašnji Vip, današnji A1, ušao na tržište, od samog početka bio velika konkurencija. Takođe, činjenica je da su sva tri mobilna operatera mnogo uložila u 4G mrežu, odličnog kvaliteta, sa velikim brzinama, izgradili ozbiljan broj baznih stanica, i da će brzo implementirati 5G“, rekao je Lučić odbacujući navode Zekovića da država ne dopušta konkurenciju.\nLučić je kazao i da Zeković danas kaže da je „država nekorektna prema SBB-u“, i dodao da je zahvaljući državi SBB i stvoren.\nNaveo je da je SBB stvoren ilegalno, a na stubovima Telekoma i Elektroprivrede Srbije.\n„To je čak prvih nekoliko godina bilo ilegalno i bez ikakvih ugovora“, rekao je Lučić i dodao da je zahvaljući državi u nekim gradovima SBB imao više od polovine tržišnog učešća.\nKada je reč o fiksnoj mreži, kaže Lučić, SBB nije imao konkurenciju i da je bio „glavni igrač na terenu“, jer Telekom tada nije imao dobru poslovnu strategiju.\nDirektor SBB-a Milija Zeković odgovorio je Lučiću da on nije prozvao Telekom, već samo državu.\n„Činjenica je da SBB voli ulazak novih igrača, podržavam da A1 uđe na tržište fiksne mreže, jer to znači da mi moramo biti bolji, da imamo bolju infrastrukturu, sadržaje…“, rekao je Zeković.\nNaveo je da on ima milion primera kako država ne dozvoljava širenje SBB-a, a da je jedan od njih u Subotici gde SBB već četiri godine ne može da dobije dozvolu za širenje sa jednog na drugi kraj grada.\n„Junajted grupa je podnela tužbu Arbitraži u Vašingtonu, pa ćemo videti ko je u pravu“, zaključio je Zeković.


Najsmrtnonosnija cesta u BiH dionica magistralnog puta M-17 od Zenice do Maglaja - Portal 072info\nNajsmrtnonosnija cesta u BiH dionica magistralnog puta M-17 od Zenice do Maglaja\n23. Jula 2016. Vrijeme objave: 15:41 sati\nU periodu januar – mart ove godine na području FBiH bilo je 6.360 saobraćajnih nesreća, broj povrijeđenih osoba je 1.491, dok je poginulih osoba 30. Od broja poginulih 12 je vozača, sedam putnika i 11 pješaka. Povrijeđenih vozača je 724, putnika – 535 i 232 pješaka.\nU uporednom periodu 2015. bilo je 6.249 saobraćajnih nesreća, povrijeđnih osoba 1.310, a s poginulim osobama 28.\nU prva tri mjeseca ove godine broj vozača zatečenih pri kontroli saobraćaja da upravljaju vozilom pod uticajem alokohola je 4.955, pod uticajem opojnih droga – 21, bez položenog vozačkog ispita – 2.652, pod izrečenom zaštitnom mjerom – 105, bez korištenja sigurnosnog pojasa – 5.783 i s korištenjem mobitela tokom vožnje – 1.356.\nNa području FBiH stanje sigurnosti saobraćaja u 2015., u odnosu na 2014., karakteriše povećanje ukupnog broja saobraćajnih nesreća, kao i broja poginulih osoba.\nNa putevima i u naseljenim mjestima na području Federacije BiH, u 2015. dogodilo se 28.978 saobraćajnih nesreća, više za 4,1 posto nego u uporednom periodu.\nBroj saobraćajnih nesreća u FBiH u 2015. s poginulim osobama je 170, s teže povrijeđenim – 870, s lakše povrijeđenim – 4.044 te s materijalnom štetom – 23.894.\nU FBiH u 2015. u saobraćajnim nesrećama poginulo je 185 osoba, od tog broja 101 vozač, 42 putnika, 42 pješaka. Povrijeđenih je 7.246, od tog broja 3.685 su vozači, putnici – 2.628 i pješaci – 933.\nDvadeset i šest osoba je poginulo od 18 do 23 godine starosti, a povrijeđeno – 655. Od 23 do 30 godina – poginulo je 16 osoba, a povrijeđeno 810. Od 30 do 40 godina – poginulo 17, a povrijeđeno – 886. Od 40 do 50 godina – poginulo je 12, a povrijeđeno – 580. Od 50 do 60 godina – poginulo 18, a povrijeđeno – 405. Šezdeset i više godina – poginulo – 12, a povrijeđeno – 230 osoba, a 119 je povrijeđenih osoba nepoznate dobi.\nNajčešći uzroci saobraćajnih nesreća u FBiH je neprilagođena brzina.\nNa putevima Republike Srpske u periodu januar – maj 2016. dogodile su se 3.533 saobraćajne nesreće, što je za 93 nezgode ili 2,7 posto više nego u istom periodu 2015. U saobraćajnim nezgodama smrtno je stradalo 55 osoba, teže je povrijeđeno 211, dok je lakše povrijeđeno 987 osoba. Broj smrtno stradalih osoba je manji za 11,3 posto (ili za sedam osoba) u odnosu na isti period prošle godine, rečeno je Feni u Ministarstvu unutrašnjih poslova RS-a.\nU posmatranom periodu (januar – maj 2016.) najčešći uzroci saobraćajnih nezgoda su bili neprilagođena brzina kretanja vozila (u 25,4 posto saobraćajnih nezgoda) i radnje vozilom u saobraćaju (u 25,6 posto saobraćajnih nezgoda).\nTokom 2015. na putevima RS-a dogodilo se 9.300 saobraćajnih nezgoda, a smrtno je stradalo 150 osoba, teže su povrijeđena 752, dok su lakše povrijeđene 2.742 osobe.\nMUP RS-a provodi pojačane aktivnosti u pogledu kontrola u saobraćaju s akcentom na brzinu kretanja vozila i vožnju pod dejstvom alkohola, s obzirom na to da su ta dva faktora glavni uzrok teških saobraćajnih nezgoda u Republici Srpskoj.\nBIHAMK kao punopravni član i nosilac licence EuroRAP-a Evropskog programa za procjenu sigurnosnih performansi cesta izradio je Mapu rizika magistralnih cesta u FBiH, na osnovu statističkih pokazatelja sigurnosti (broj poginulih, broj teško povrijeđenih, frekvencija saobraćaja…) i Mapu bodovanja cesta u FBiH, snimanjem 52 cestovne karakteristike.\nAnalizom prikupljenih podataka utvrđeno je da više od 50 posto analiziranih cesta spada u ceste visokog rizika tj. da na tim dionicama cesta postoji velika vjerovatnoća da će se dogoditi saobraćajna nezgoda s fatalnim posljedicama, odnosno sa smrtnim ishodom, rečeno je Feni iz BIHAMK-a.\nPrema i jednoj i drugoj mapi jedna od najrizičnijih cesta jeste magistralna cesta M17, odnosno dionica od Zenice do Maglaja na kojoj je u periodu 2009.-2013. smrtno stradalo 38 osoba, zatim cesta Doboj -Lukavac na kojoj je u istom periodu život izgubilo 32 ljudi, Jablanica – Mostar 25, Bugojno – Gornji Vakuf i B. Krupa – B. Otoka 17 osoba, kažu u BIHAMK-u.\nU Republici Srpskoj 2012. osnovana je Agencija za bezbjednost saobraćaja RS-a i prema podacima iz te agencije na području RS-a postoji nekoliko dionica s najvećim rizikom od nastanka saobraćajne nesreće.\nDionice s najvećim rizikom od nastanka saobraćajne nesreće u RS-u su: M19 Sumbulovac – Ljubogošta, M16 Gradiška – Nova Topola, M4 Ivanjska – Šargovac, M4 Čelinac – Kotor- Varoš, M14.1 Draksenić – Vrbaška 1, M14.1 Nova Topola – Srbac, R 405 Banja Luka (Rudarska) – Stari Majdan 2, M 16.1 Klašnice 1 – Prnjavor, R 476 Čelinac – Ukrina i M 19.3 Podromanija – Rogatica, rečeno je Feni iz Agencije za bezbjednost saobraćaja RS-a.\nProfesor na Fakultetu za saobraćaj i komunikacije u Sarajevu Osman Lindov kazao je Feni kako je, da bi se saobraćajne nesreće smanjile, potrebno donijeti adekvatne strateške dokumente i akcione planove na nivou BiH i entiteta i provoditi u cijelosti dogovoreno s jasno definiranim ciljevima kao što je to uradila EU i UN, kroz Dekadu sigurnosti 2011-2020.\n“Mi ovu dekadu kao članice UN-a još nismo počeli provoditi, iako smo na zadnjoj trećini te dekade, glavni krivac za ovo je Ministarstvo komunikacija i prometa Bosne i Hercegovine, čija je ovo direktna nadležnost”, kazao je Lindov.\nDodao je da je “potrebno usvojiti pravilnike o obaveznom postupku RSA i RSI, reviziji i inspekciji cestovne sigurnosti, koji čekaju na usvajanje već četiri godinu u Ministarstvu komunikacija i prometa BiH”.\n“Istraživačke studije na kompletnoj mreži autocesta, magistralnih i regionalnih u kontekstu istraživanja crnih tačaka i opasnih dionica nisu provođenje već pet do šest godina, a glavni krivac za ovo su enititetska ministarstva saobraćaja i direkcije za puteve entiteta”, kazao je Lindov.\nNaglasio je da “podatak o najčešćim uzrocima saobraćajnih nesreća trenutno adekvatno i meritorno niko ne zna”.\nLindov je mišljenja da taj podatak niko ne zna “zbog nepostojanja baze o saobraćajnim nezgodama i adekvatnom popunjavanju baze i praćenja uzroka saobraćajnih nezgoda”.\n“Glavni krivac su Ministarstvo komunikacija i prometa BiH i entitetska ministarstva saobraćaja i direkcije za puteve”, kazao je Lindov.


SEDNICA GRADSKOG VEĆA 1. NOVEMBRA\nsreda, 01 novembar 2017 16:55\nNa sednici Gradskog veća, koja je danas održana, usvojen je predlog odluke o osnivanju Ustanove kulture Centar za negovanje tradicionalne kulture “Abrašević“ Valjevo. Nova ustanova se osniva s ciljem stvaranja uslova i podsticanja daljeg razvoja i unapređenja kulturno-umetničkog amaterizma, izvornog narodnog stvaralaštva i zaštite muzičkog i folklornog nasleđa, koje doprinosi očuvanju kulturnog identiteta.\nUtvrđena je izmena Odluke o maksimalnom broju zaposlenih na neodređeno vreme u sistemu grada Valjeva za 2017.godinu, usled preraspodele broja zaposlenih u sistemu grada Valjeva, zbog funkcionisanja novosnovane ustanove kulture- Centra za negovanje tradicionalne kulture „Abrašević“. Ukupan broj zaposlenih ostaje nepromenjen i iznosi 1305.\nVan snage je stavljen urbanistički projekat centra MZ “Novo Naselje“ u Valjevu, radi usklađivanja sa Zakonom o planiranju i izgradnji.\nIzmenama i dopunama Plana generalne regulacije za turističko mesto Divčibare treba da se definiše procenat zauzetosti parcele, tako da se omogući izgradnja zatvorenih sportskih terena (sportskih hala), nezavisno od procenta zauzetosti parcele objektima sa pratećim komercijalnim i smeštajnim kapacitetom.\nUtvrđen je predlog zaključka o usvajanju druge izmene plana komunalne izgradnje i održavanja objekata komunalne infrastrukture grada Valjeva za 2017. godinu. Za finansiranje izgradnje, održavanje i uređenje komunalne infrastrukture je opredeljeno 653.855.000 dinara.\nRazmatrana je informacija o dosadašnjim aktivnostima radne grupe na projektu formiranja Međuregionalnog obrazovnog centra u Valjevu. Urađen je Elaborat tehničke opremljenosti objekta, koji je neophodan za nabavku opreme za MOC i on je predat Ministarstvu prosvete, nauke i tehnološkog razvoja. Odlučeno je da definitivni naziv centra bude Međuregionalni obrazovni centar. Radna grupa predlaže da se formira model centra koji će biti nadgradnja postojeće Tehničke škole. Za raspoložive resurse predlaže se da se kao objekat koristi adaptirana zgrada stare Šeste škole i oprema koja će biti nabavljena sredstvima Ministarstva prosvete i donacijom Republike Slovenije.\n+1 #1 boško milosavljević 03-11-2017 12:12\nIdemo polako. U redu, folklor i ostalo vezano za tradiciju. Po meni, to je OGRANIČENJE delatnosti nove ustanove. Ne može da se bavi za početak pozorištem, šta ćemo s tim, ukoliko nije TRADICIONALNO, ma šta to značilo. Da li je ovo izdvajanje folklora u posebnu ustanovu kulture. Šta sa horom, sa drugim aktivnostima koje nisu folklor i oko folklora, a bile su do sada pod kapom Abraševića. gde idu, u Centar za kulturu?\nDokle više ??? Nije Valjevo oslobođeno 15.septembra !!!...\nPoštovani Aleksandre, sporni tekst u celosti smo preuze...\nNa zalost Aleksandre ovaj sajt izgleda da niko vise ne ...\nMolio bih da administratori sajta izmene naslov i umest...\nBOKS NA STUDENTU\nVELIKI USPEH BICIKLISTA BOBE\nMEDALJE ZA KARATISTE\nSRBIJANKA 014 SLAVILA U DERBIJU\nVESTI IZ DOMA ZDRAVLJA\nPopravljam sve vrste makaza i mehanizama na krevetima, dvosedima i tro ...\nIzdajem dva namestena stana, Pavla Labata, Kumodraz 2\nCialis gel - Apcalis - 065/6399-332\nKULTURNA DEŠAVANJA OKTOBAR 2018 - MATIČNA BIBLIOTEKA VALJEVO\nIZLOŽBA EXO, RUBOVI V CZK, UTORAK 09.10.2018 U 19 ČAS.\nLIKOVNI UMETNICI VALJEVA 2018. GALERIJA NARODNOG MUZEJA\nBIOSKOP 85 - 20. i 21. oktobar u 20.00h\nSTOPALIĆI Titlovanо 3D 18. i 19. oktobar u 17.30h 20. i 21. oktobar u 15.30h 23. i 24. o...\nMOJ PUT KA VERI\nPozivamo Vas na tribinu "Moj put ka veri", koja će biti održana u ponedeljak 22. oktobra 2018. godi...


Očekuje se pad iPhone prodaje naredne godine\n17:31 - 9 Dec 2018\nPrepoznavanje Apple brenda i kompanijinog premijum statusa na smartfon tržištu je izgledalo nezaustavljivo, međutim, tokom poslednjih nekoliko meseci veliki broj izveštaja je ukazivao na slabiju prodaju. Analitičarka Anne Lee iz kompanije Nomura očekuje dodatni pad prodaje između 2019. i 2020. godine.\nLee veruje da će sa veoma respektabilnih 213 miliona prodatih primeraka u 2018. godini, iPhone isporuka pasti na 204 miliona naredne godine, a potom na 200 miliona tokom 2020. Ovo će se najverovatnije dogoditi zbog limitiranih izmena u eksternom segmentu.\nPrema izveštaju, Apple će zadržati dizajnerski izraz predstavljen preko iPhone X modela i tokom 2019. godine. To znači da će naslednici iPhone XR, iPhone XS i iPhone XS Max modela, biti gotovo identični sa aktuelnom generacijom uređaja kada je izgled u pitanju. Jedina velika razlika koja se očekuje (izuzev uobičajene hardverske nadogradnje) biće prisustvo nekih dodatnih Augmented Reality funkcija.\nKao rezultat ovoga, očekuje se da će Apple implementirati neke eksterne izmene u 2020 iPhone modele, ali nije specifično pomenuto koje. Verovatno je da se ovo prvenstveno odnosi na uklanjanje kontroverznog izreza u ekranu. Takođe, očekuje se veći fokus na AR i predstavljanje 5G podrške u iPhone liniji.


Maja Marijana - Blic Online\nCECU ZAVEO DEVET GODINA MLAĐI Ove koleginice je prate u stopu: Pevačica nakon razvoda zablistala sa piletinom\nPandemija i situacija u državi i svetu, pogodila je mnoge javne ličnosti što na privatnom, što na poslovnom planu. Međutim, nekima od njih se posrećilo, te su uspele da zavedu mlađeg baš u doba korone.\nKao bomba je odjeknula vest da Svetlana Ceca Ražnatović (47) ima dečka Bogdana Srejovića (38), koji je od pevačice mlađi devet godina.\nPevačica Maja Marijana važi za jednu od atraktivnijih žena na estradnoj sceni. Iako je uglavnom sve vezano za nju poznato široj javnosti, sa druge strane malo ko zna kako izgledaju njene dve ćerke.\nFOLKERKA SMUVALA MLAĐEG KOŠARKAŠA: "Vodio me u Egipat, sve je ON PLATIO"\nFolk pevačica Maja Marijana započela je vezu sa košarkašem Nenadom koji je mlađi od nje.\n"NISAM PEVALA OSAM MESECI, MORAĆEMO U OTIMAČINU" Maja Marijana iskreno o krizi, sad PERE, KUVA I PEGLA\nPevačica Maja Marijana otvoreno je govorila o tome koliko ju je trenutna situacija i pandemija korona virusa poremetila kada je reč o poslu.\nBrojne dame iz javnog sveta preživele su nasilje u porodici, a neke su o tome i javno govorile.\nPevačica koju su devedesetih obožavali iza sebe ima turbulentan život, a kako deluje, nakon brojnih uspona i padova pronašla je svoju sreću.\nPevačica Maja Marijana navodno prolazi kroz dramu, jer je prema pojedinim tvrdnjama dobila poziv za suđenje sa bivšim nevenčanim suprugom Mladenom Šmakićem u vezi podele imovine. Oni već nekoliko meseci nisu zajedno, a Mladen je, kako se navodi, odlučio da tuži pevačicu kako bi što pre podelili imovinu.\nPevačica kaže da nakon incidenta nije doživela pretnje ili neke slične nezgode, te da se trudi da zaboravi na taj ružan događaj.\nSRPSKE PEVAČICE U VODITELJSKIM VODAMA Jedna je preživljavala pakao kada ju je suprug tukao, dok je druga ubrzo odustala\nU Srbiji nije strano da javne ličnosti menjaju zanimanje, te glumci prelaze u pevače, voditelji u pisce, muzičari koji su se razočarali u svoje profesiju počinju da se bave "sasvim običnim" poslovima, a neke od najpopularnijih pevačica, svojevremeno su postali voditelji.\nNaša poznata pevačica mužu nasilniku je OPROSTILA BATINE, sada su uslikani zajedno, a evo šta ona kaže o njemu\nPevačica Maja Marijana prošla je kroz životnu dramu kada je pre pet godina doživela nasilje od supruga Mladena Šmakića. Ona mu je ovaj incident oprostila, ali je nakon toga izbegavala da o tome govori, kao i da se sa njim pojavljuje u javnosti. Međutim, sinoć su zajedno došli na koncert Dragana Kojića Kebe.\n"Skoro sam se onesvestila od JAČINE ŠAMARA" Našu pevačicu PRETUKAO PARTNER, a ona ga zbog deteta nije tužila\nPevačica Maja Marijana preživela je porodično nasilje kada je na nju nasrnuo nevenčani suprug Mladen Šmakić, a nakon batinanja je završila u Urgentnom centru.\nTUŽNA SUDBINA Srbija je 90-ih OBOŽAVALA njene hitove: Ali osmehom je krila da ju je muž TUKAO\nMaja Marijana bila je jedna od najpopularnijih folk pevačica tokom devdesetih godina. Nastavila je da niže hitove i u prethodnoj deceniji, ali poslednjih godina je pažnju medija privlačio uglavnom njen privatni život.\nZa sebe kaže da je srećna žena: A na pitanja o dečku burno reaguje! (VIDEO)\nZa nju mnogi kažu da se prethodnih 15 godina nije promenila, a ona otkriva u čemu je tajna njenog mladolikog izgleda.


Popunjene rupe u Gračanici\nUdarne rupe, ali i putevi koji su oštećeni prilikom izvođenja radova na vodovodnoj mreži u Gračanici popunjeni su krajem nedelje.\nIlustracija (Foto Opština Gračanica)\nNa putu između Lapljeg Sela i Gračanice, zatvorene su udarne rupe koje su vozačima zadavale glavobolje ali i oštećenja na automobilima tokom proteklih meseci.\nU ulici Stevana Sinđelića, u blizini same pruge, gde je tokom radova na izgradnji vodovodne mreže presečen put, takođe je izvršena sanacija.\nPodsetimo, RTV Kim je prošle nedelje izveštavala o oštećenjima na putevima a tom prilikom je direktor Odeljenja javnih službi u opštini Gračanica Vladica Trajković obećao da će uskoro biti izvršena sanacija svih oštećenih puteva.\nMeđutim, ulici Vožda Karađorđa godinama stoji otvoren vodovodni kanal. Ružica Jugarinić ispred čije kuće se nalazi rupa kaže da je opštinu obaveštavala o ovom problemu, ali da rešenja još nema.\n07.08.2020 Lečenje korone u srpskim sredinama: Bolnice uglavnom ćute, a i građani (422)


DSB pozvao na bojkot manjinskih izbora – Glasnik\nDSB pozvao na bojkot manjinskih izbora\n
Kako autori saopštenja objašnjavaju, cilj ove koordinirane akcije, uprkos ograničenih ovlašćenja Saveta (obrazovanje, kultura, informisanje i službena upotreba jezika) jeste
\nKako autori saopštenja objašnjavaju, cilj ove koordinirane akcije, uprkos ograničenih ovlašćenja Saveta (obrazovanje, kultura, informisanje i službena upotreba jezika) jeste da se glasovi Bugara stave pod kontrolu SNS-a.\nKaže se takođe da su ovi izbori dobro pripremljen scenario Beograda u kome članovi SNS-a, inače pripadnici bugarske Nacionalne manjine, treba da odigraju ulogu „srpskih patriota“.\nKaže se takođe da povlačenju izborne liste iz Dimitrovgrada u poslednjem trenutku, potom „ujedinjenju“ Vladimira Zaharijeva i Vladice Dimitrova, lista Stefana Kostova iz Bosilegrada, treba da sačuva izbore i ozakoni ubedljivu pobedu Vladimira Zaharijeva.\n– Sve to jasno pokazuje da svi učesnici u ovim izborima igraju za tim Srpske napredne stranke, a protiv interesa Bugara u Srbiji – kaže se u saopštenju.\nKaže se takođe da su u tom timu stotine građana iz više opština koji nisu pripadnici bugarske nacionalne manjine, a koji su se upisali u Poseban birački spisak.\n– Zato, Demokratski savez Bugara poziva najviše državne institucije Republike Bugarske da preispitaju svoje zvanične izjave o „bezuslovnoj“ podršci Srbije članstvu u Evropskoj Uniji – kaže se na kraju ovog saopštenja.


STRELJAČKA DRUŽINA SMEDEREVO DOMAĆIN I ORGANIZATORI NAJVEĆIH DOMAĆIH TAKMIČENJA – Sport u Smederevu\nSTRELJAČKA DRUŽINA SMEDEREVO DOMAĆIN I ORGANIZATORI NAJVEĆIH DOMAĆIH TAKMIČENJA\nStreljačka družina „Smederevo“ na vazdušnom strelištu u Sportskoj hali naredna tri meseca biće domaćin najboljim strelcima Srbije na pet, od kojih su tri najznačajnija takmičenja u A programu, a biće ukupno osam takmičarskih dana. Najpre će se 27. januara održati prvenstvo Centralne Srbije, a zatim sledi i dvodnevni turnir Finale Kupa Streljačkog saveza Srbije, oba u A programu.\nJuniorske kategorije nastupiće 9. februara, a seniorske dan kasnije. Odmah zatim, sledećeg vikenda na programu je juniorsko državno prvenstvo. Prvog dana najbolji juniori i juniorke iz naše zemlje takmičiće se u disciplini mešovitih parova, dok će se dan kasnije održati individualna i ekipna takmičenja. To je prvi put od ove godine da se razdvajaju takmičenja juniora i seniora u A programu, ali će se i prvenstvo Srbije za seniore i seniorke takođe, održati po istom principu 2. i 3. marta. Vikend iza toga na strelištu u Sportskoj hali Smederevo na programu je regionalno takmičenje u B programu.\nPored takmičarskih aktivnosti Streljačka družina „Smederevo“ intenzivno radi i na edukaciji svog trenerskog i sudijskog stručnog kadra kako bi na najbolji način odgovorila na takmičarske i organizacione izazove koji joj predstoje. Pred kraj godine Ana Alentijev je uspešno položila kurs za D međunarodnu trenersku licencu koju dodeljuje Akademija Svetske streljačke federacije (ISSF). Streljačkim sudijama kojih je ukupno 30 okupljenih pod okriljem smederevske družine predstoji i seminar na temu „Primena pravila streljačkog sporta, koje će se održati takođe u prostorijama smederevskog strelišta u subotu 26. januara. Predavač je Miodrag Frič, internacionalni sudija iz Novog Sada.Pored smederevskih streljačkih sudija, trenera i strelaca koji nastupaju u međunarodnom programu, poziv je upućen i ostalim streljačkim klubovima iz našeg grada: „Heroj Srbi“ i Streljačkom klubu osoba sa invaliditetom „R-50“, kao i Streljačkom klubu „Aranđelovac“ sa kojim smederevska družina godinama uspešno sarađuje. Sudijska komisija pri Streljačkoj družini „Smederevo“ planira da u narednom periodu u sklopu svojih redovnih programskih aktivnosti organizuje seminare, a ovo će, na neki način, biti uvodno predavanje i upoznavanje sa novim pravilima.\nSMEDEREVSKI STRELCI NAJAVILI DOBRU SEZONU NA DOMAĆEM TERENU


Rusija tvrdi da su strani interesi naredili ubistvo Ane Politkovskaje\nTužilac Jurij Čajka saopštio je da je identifikovano deset osoba osumnjičenih za ubistvo poznate istraživačke novinarke Ane Politkovskaje, pre manje od godinu dana. Čajka je rekao da su ubistva Politkovskaje i njenog američkog kolege Pola Hlebnikova, bila naručena.\nDržavni tužilac Jurij Čajka rekao je da je glavni planer ubistva Ane Politkovskaje bio jedan Čečen, vođa grupe naručenih ubica u Moskvi. Čajka je objavio hapšenje deset osumnjičenih osoba u vezi sa tim slučajem, uključujući neke sadašnje i bivše službenike ruskog Ministarstva unutrašnjih poslova i Federalne službe bezbednosti. On je rekao da dokazi o motivu ukazuju ka ljudima i grupama van Rusije, zainteresovanim za njenu destabilizaciju, diskreditovanje ruskih lidera i njeno vraćanje u vreme kada su novac i oligarsi odlučivali o svemu. Čajka je dodao da su osumnjičeni dovedeni u vezu i sa drugim naručenim ubistvima u Letoniji i Ukrajini\nTužilac Čajka je rekao da je istraga otkrila dokaze da je pomenuta grupa ubila i urednika ruskog izdanja magazina Forbs, Amerikanca Pola Hlebnikova, kao i zamenika direktora ruske Centralne banke, Andreja Kozlova i njegovog vozača.\nPol Klebnikov, koji je takođe bio istraživački novinar, ubijen je u Moskvi pre tri godine, dok je Politkovskaja prošlog oktobra nađena mrtva na stepeništu zgrade u kojoj je stanovala, u centru Moskve. Ona je radila za nezavisni list Novaja gazeta, u kome je objavljivala dokumentovane reportaže o ratnim zločinima u Čečeniji i žestoko kritikovala vladu u Kremlju. Njeno ubistvo izazvalo je snažne reakcije u svetu, ali je predsednik Putin u to vreme odbacivao tvrdnje da su njeni članci imali veći uticaj na rusku politiku.\nKolege Ane Politkovskaje pretpostavljaju da je ona ubijena kako bi se sprečilo objavljivanje izveštaja koji je pripremala o primeni mučenja u Čečeniji. Ruske oružane snage su dugo vodile krvave i skupe sukobe sa separatistima u tom području južne Rusije.\nPolitički posmatrač Maša Lipman, iz moskovskog ogranka Karnegijevog centra, izjavila je za Glas Amerike da ruske vlasti nisu adekvatno informisale javnost o istrazi u vezi sa ubistvom Politkovskaje, ali da javnost nije ni tražila više takvih informacija. Lipmanova kaže da je društvo uglavnom nezainteresovano za taj zločin, dodajući da povremena saopštenja vlasti o istrazi liče na rituale, u društvu koje verovatno neće biti mnogo zainteresovano ni za saopštenja tužioca.\nUbistva Politkovskaje i Hlebnikova podvukla su rizike kojima su izloženi novinari u Rusiji. Međunarodno novinarsko udruženje procenjuje da je od 1991. godine u Rusiji ubijeno najmanje 44, a možda čak i 80 novinara, zbog onoga što su pisali.


Dejan Šoškić | Glas javnosti\nŠoškić: Treba da se ponosimo dinarom\nGlas javnosti, 19.06.2012.\nFRANKFURT - Iako im je bilo teže nego nama danas sa dinarom, Španci, Italijani i Grci su svoje valute koristili u svim transakcijama, što bismo i mi morali da radimo, poručio je guverner Narodne banke Srbije Dejan Šoškić.\nŠoškić: Imaćemo blagi privredni rast ili ćemo stagnirati\nGlas javnosti, 08.06.2012.\nNOVI SAD - Guverner Narodne banke Srbije (NBS) Dejan Šoškić izjavio je u Novom Sadu da će privredni rast u ovoj godini u Srbiji biti ili "blago pozitivan" ili "blago stagnantan", ali neće biti negativan.\nDejan Šoškić zvanični kandidat za guvernera NBS\nBEOGRAD - Dejan Šoškić je pravi kandidat za guvernera Narodne banke. Za njega smo se odlučili zato što je on zadovoljio osnovne kriterijume - stručnost i nepripadanje bilo kojoj političkoj stranci. Na osnovu ta dva kriterijuma i posle razmatranja većeg broja kandidata\nŠoškić negira odgovornost i proziva Dinkića\nBEOGRAD - Bivši guverner Narodna banke Srbije (NBS) Dejan Šoškić demantovao je da su čelnici NBSkrivi za "pljačku Agrobanke" i zapitao zašto Mlađan Dinkić 2002. godine kada je bio guverner\nŠoškić: Ne dam ostavku!\nBEOGRAD - Guverner Narodne banke Srbije (NBS) Dejan Šoškić izjavio je da ne razmišlja o ostavci i da je odbio predloge prezaduženih privrednika da se državni novac nenamenski troši.\nGuverner NBS u Vašingtonu\nVAŠINGTON - Guverner Narodne banke Srbije Dejan Šoškić boraviće od 19. do 23. aprila u poseti Vašingtonu, gde će prisustvovati prolećnom zasedanju Svetske banke i Međunarnodnog monetarnog\nŠoškić: NBS uspešna u kontroli inflacije\nGlas javnosti, 07.03.2012.\nKOPAONIK - Guverner Narodne banke Srbije (NBS) Dejan Šoškić izjavio je da centralna banka pravovremeno reaguje u sprečavanju prevelikih dnevnih oscilacija kursa, kao i da je uspešna u kontroli inflacije i stabilnosti finansijskog sistema.\nEkonomisti: Plivajući kurs bolji od fiksnog\nGlas javnosti, 04.03.2012.\nBEOGRAD - Dinar se 2011. godine dobro nosio sa narastajućom krizom, ali od početka ove godine počeo je naglo da gubi vrednost. Slabljenje nacionalnih valuta u prošloj godini imale su i ostale\nŠoškić: Dinar bio stabilniji od drugih valuta\nGlas javnosti, 02.03.2012.\nBEOGRAD - Guverner Narodne banke Srbije (NBS) Dejan Šoškić izjavio je da je politika vođenja fluktuirajućeg kursa manje je lošija od fiksnog kursa po ekonomiju Srbije i ocenio da je nacionalna valuta bila stabilnija u protekla dva meseca od nekih drugih novčanih jedinica u regionu.\nŠoškić: Dinar jedna od najstabilnijh valuta Evrope\nBEOGRAD - Dinar je među najstabilnijim valutame, ne samo u regionu, nego i u Evropi, izjavio je danas guverner Narodne banke Srbije Dejan Šoškić i ocenio da Srbija ulazi u period stabilnosti domaće valute i niske inflacije, koja bi ove godine trebalo da se kreće u planiranom koridoru od 4,5 plus -minus 1,5 odsto.


Jeftini letovi iz Španije do Sent Bartelemija - Avio karte Španija Sent Bartelemi - eSky.rs\nAvio karte iz Španije do Sent Bartelemija\nPretražite letove iz Španije do Sent Bartelemija\nProverite najbolje prilike za letove iz Španije do Sent Bartelemija\n✔ Postoje li posebne ponude za letove iz Španije do Sent Bartelemija na eSky.rs?\n✔ Mogu li se pobrinuti za osiguranje prilikom rezervacije leta iz Španije do Sent Bartelemija?\n✔ Ako rezervišem let iz Španije do Sent Bartelemija, mogu li da rezervišem ujedno i smeštaj?\n✔ Koje avio-kompanije nude letove iz Španije do Sent Bartelemija?\nBudite sigurni, da na eSky.rs ponuda letova iz Španije do Sent Bartelemija uključuje ne samo niskotarifne avio-kompanije, već i one koje su specijalizovane za visoki standard.


Dan online - Drustvo: fleš - 2018-07-16\nLegalizacija još danas\nGrađani Crne Gore mogu još sjutra nadležnom organu lokalne uprave podnijeti zahtjev za legalizaciju bespravno sagrađenih objekata. Iz Ministarstva održivog razvoja i turizma (MORT) saopštili su da je lokalnim samoupravama u Crnoj Gori do četvrtka predato ukupno 30.160 zahtjeva za legalizaciju. Oni su objasnili da se radi samo o zahtjevima koji su stigli direktno u nadležne sekretarijate, bez onih koji su poslati poštom.\nNajviše zahtjeva, kako je saopšteno, podnijeto je u Podgorici, gdje je za legalizaciju prijavljeno 6.200 bespravnih objekata.M.S.\nU Petrovcu je juče oko 15 sati ribar izvukao morskog psa, piše CdM. Kako je objavljeno na instagram profilu Podgoričkog vremeplova, ulovljeni morski pas je dužine oko jedan metar i težine 23 kilograma. Ovo nije prvi put da u Petrovcu zaluta poneka ajkula.M.S.\nMinistarstvo rada i socijalnog staranja raspisalo je javni poziv javnosti da se uključe u postupak pripreme nacrta predloga zakona o izmjenama i dopunama zakona o profesionalnoj rehabilitaciji i zapošljavanju lica s invaliditetom. Lice zaduženo za koordinaciju konsultacija je Arnela Zejnilović. Konsultacija zainteresovane javnosti o pripremi nacrta zakona traje 20 dana.\n– Ministarstvo rada i socijalnog staranja će sve prispjele inicijative, predloge, sugestije i komentare razmotriti i uzeti u obzir prilikom sačinjavanja Nacrta predloga zakona o izmjenama i dopunama Zakona o profesionalnoj rehabilitaciji i zapošljavanju lica s invaliditetom – navode u ministarstvu.M.S.\nU cilju podrške razvoju novih programa i usluga namjenjenih za podršku porodicima i smanjenju broja djece u institucijama socijalne i dječije zaštite, NVO „Porodični centar“ je 12. jula u Kotoru održala prezentaciju programa „Porodični saradnik“. Direktor Direktorata za socijalnu i dječju zaštitu u Ministarstvu rada i socijalnog staranja Goran Kuševija naglasio je da se već nekoliko godina sprovodi intenzivna reforma sistema socijalne i dječije zaštite. On je naveo da realizacija programa „Porodični saradnik“, u značajnoj mjeri doprinosi ostvarenju ciljeva reforme sistema socijalne i dječje zaštite jer pomaže u preveniranju izdvajanja djece iz porodica, prevenciji i smanjenju nasilja nad djecom, faktora rizika koji vode zanemarivanju djece, poboljšanju interakcija roditelj–dijete.M.S.


DSS: Borba za izborne i medijske uslove | TV KANAL 9 NOVI SAD\nNaslovna EMISIJE DSS: Borba za izborne i medijske uslove\nDSS: Borba za izborne i medijske uslove\nVIDEO K9: Predsednik Demokratske stranke Srbije Miloš Jovanović izjavio je da očekuje da će izbori biti održani u roku naredne godine, ali ne isključuje ni mogućnost da oni budu raspisani i u vanrednom terminu.\nVuk Jeremić je izjavio da više nema neizvesnosti oko toga da li će se u Srbiji dogoditi promene, jer su protesti u kojima učestvuju stotine hiljada ljudi u sve više gradova Srbije doveli u pitanje legitimnost vlasti.\nOn je rekao da će opozicija bojkotovati izbore ako budu raspisani pod postojećim uslovima, ali je izrazio uverenje da će izbori biti održani sledeće godine pod bitno drugačijim okolnostima?\nNa pitanje da li će izborni uslovi biti bolji iduće godine nego što su to danas, ili je Jeremić preveliki optimista po pitanju izbornih uslova, odgovara predsednik Demokratske stranke Srbije Miloš Jovanović.\nJovanović je u jednom nedavnom razgovoru ponovio da’ “za prevremene izbore nema ni valjanog političkog razloga”. Jovanović je dodao i “da bi izbori u ovom trenutku pojačanih tenzija predstavljali samo dodatnu destabilizaciju zemlje”. (Prilog KTV Zrenjanin)\nPrethodni tekstPetrović: Sloboda medija u osnovi protesta\nSledeći tekstSlobodni mediji – slobodno društvo, zahtev RTV-u


O nama - Orban tehnika\nORBAN TEHNIKA osnovana je prije 30 godina, točnije 27.02.1991. Distribucija proizvoda iz područja elektro-mehaničkih komponenata za industriju s posebnim naglaskom na područje tračnih vozila, brodogradnju, procesnu i drugu sličnu visokozahtjevnu industriju i danas je naša glavna djelatnost.\nVjerujemo da Vam naš asortiman i sva postojeća rješenja s kojima smo se susretali u dosadašnjem poslovanju mogu pomoći i u Vašoj djelatnosti. Nudimo Vam pomoć u realizaciji svih Vaših postojećih i budućih projekata, kako u poćetnim razvojnim fazama ideje, tako i u realizaciji svakog i najzahtjevnijeg projekta.\nZadržati vodeću ulogu u distribuciji elektro-mehaničkih komponenata za tračna vozila. Edukacija naših partnera putem kućnih sajmova i konferencija s ciljem informiranja o novostima i novim proizvodima iz našeg programa distribucije.\nPostati partner svim sadašnjim i budućim kupcima našeg programa distribucije kroz aktivno sudjelovanje u toku dizajna, projekta i konstrukcije na velikim projektima. Cilj je tehnička pomoć pri odabiru najadekvatnijih komponenti s ciljem ostvarivanja maksimalne funkcionalnosti uz minimalni potrebni trošak.


Njemačka – Mihael Rot: Restrikcije zbog korone su neophodne na granicama – Televizija srpske dijaspore\nNjemačka – Mihael Rot: Restrikcije zbog korone su neophodne na granicama\nNjemački ministar za Evropu, Mihael Rot, branio je danas najnovije restrikcije na granicama, kao neophodne radi suzbijanja širenja virusa korona, dok se Evropa suočava sa novim putnim blokadama.\n“Ove mjere očigledno vrše snažan pritisak na granične regione, građane i transport robe i jedinstveno tržište, ali zaštita naših građana je od najvećeg značaja”, rekao je Rot, uoči razgovora sa kolegama iz EU.\nOn je istakao da Njemačka pokušava da spriječi restrikcije na granici sa Francuskom, slične onima na granici sa Češkom i Austrijom.\nNjemačka je u bliskom kontaktu sa francuskim vlastima, kako bi osigurala koordinaciju graničnih restrikcija, rekao je Rot, dodajući da Njemačka do sada nije vidjela pojavu novih sojeva virusa da se šire iz Francuske, što nije slučaj sa Češkom.\nPrema njegovim riječima, pokrajine na granici sa Francuskom su odbacile zatvaranje granica.\n“Saglasili smo se sa Francuskom da će nas informisati o anti-kovid mjerama u regionu Mozel. Sarađujemo sa Francuskom kako bi osigurali da su mjere protiv pandemije slične na obje strane granice”, rekao je on.\nRot je rekao da je potrebno ponovo razgovarati o potvrdi o vakcinaciji, jer vakcinisana lica, po svemu sudeći, ne predstavljaju rizik za ostale.\nmihael rotna granicamanemackaneophodnerestrikcijezbog korone\nDigitalne valute: Bitkoin izgubio jo 10% vrijednosti\nLŠ – najava: Atletiko i Lacio domaćini Čelsiju i Bajernu\nEU – plastični otpad: Njemačka prošle godine izvezla milion tona otpada\nNjemačka – Špan: Nema razloga za obustavljanje isporuke vakcine u druge zemlje\nNjemačka: Odobreno vakcinisanje starijih od 65 godina vakcinom ”Astra…


Dogovor o prekidu vatre u Siriji, mir još daleko | Autonomija\nDogovor o prekidu vatre u Siriji, mir još daleko\nVodeće svetske sile dogovorile su "prekid neprijateljstava" i dostavu hitne humanitarne pomoći u Siriji\nVodeće svetske sile dogovorile su „prekid neprijateljstava“ i dostavu hitne humanitarne pomoći u Siriji, objavio je u petak ujutro američki državni sekretar Džon Keri (John Kerry) u Minhenu.\n„Drago mi je da mogu da saopštim da verujem da smo ostvarili napredak i na humanitarnom planu i okončanju neprijateljstava. Ako se primeni ovaj sporazum to će promeniti svakodnevni život sirijskog naroda“, rekao je Keri.\nPrekid vatre se neće odnositi na borbe protiv militanata „Islamske države Iraka i Levanta“ (IDIL), i Al-Nusra fronta, drugih grupa militanata koje se bore u Siriji.\n„Verovatno treba da iskoristimo naš uticaj na obe strane“, rekao je Lavrov.\n„Sada kada smo se dogovorili o sveobuhvatnom pristupu za rešavanje svih ovih problema, nadam se da opozicija i oni koji kontrolišu njene različite grupacije neće imati više razloga da izbegavaju svoje obaveze“, kazao je Sergej Lavrov.\nKeri je pozdravio dogovor kao značajan rezultat, ali i dodao da bi sporazum o okončanju neprijateljstava, ako može biti postignut, bio samo „pauza“ u borbama i da treba više da se uradi na potpunom primirju.\n„Naš današnji trud samo je obaveza preuzeta na papiru, a pravi test će biti hoće li sukobljene strane u Siriji ispoštovati obaveze koje su preuzele“, naglasio je Keri.\n„Temperature su ekstremno niske i bez adekvatnog snabdijevanja hranom, vodom i bez skloništa, raseljene osobe pokušavaju da prežive u veoma neizvesnim uslovima“, rekla je Marijane Gaser (Marianne Gasser), šefica ICRC-a u Siriji.\nIako su ministri spoljnih poslova iz Međunarodne grupe za podršku Siriji uspeli da se dogovore o „ubrzanju i povećanju“ dostave humanitarne pomoći u opkoljene gadove Siriji ove nedelje, neuspehom da se dogovore o primirju nije ostvaren ključni korak da se obezbedi nastavak mirovnih pregovora.\nMedvedev je u intervjuu nemačkom listu Handelsblat rekao da bi „kopnena operacija uvukla svet u rat“.\n„Amerikanci i naši arapski partneri moraju razmotriti da li žele ili ne žele trajan rat“, rekao je Medvedev na pitanje o nedavnom predlogu Saudijske Arabije da se pošalju kopnene snage u Siriju.